**Materská škola – Óvoda Štúrova 1 986 01 Fiľakovo**

**SPRÁVA O VÝCHOVNO-VZDELÁVACEJ ČINNOSTI, JEJ VÝSLEDKOCH A PODMIENKACH ZA  ŠKOLSKÝ ROK 2020/2021**

Predkladá: Helena Kecskemétiová

riaditeľka MŠ - Óvoda

Prerokované a schválené

v pedagogickej rade dňa: 30. septembra 2021

Prerokované v rade školy dňa: 07. októbra 2021

**OBSAH:**

1. Východiská.....................................................................................................................2
2. Základné identifikačné údaje o materskej škole.............................................................2
3. Údaje o zriaďovateľovi...................................................................................................2
4. Informácie o činnosti Rady školy a o činnosti poradných orgánov riaditeľa materskej školy................................................................................................................................3
5. Počet detí v materskej škole.............................................................................................4
6. Počet detí so špeciálnymi výchovno – vzdelávacími potrebami......................................5
7. Počet prijatých detí od školského roka, v ktorom sa správa vypracúva............................5
8. Počet pedagogických zamestnancov, odborných zamestnancov a ďalších zamestnancov..................................................................................................................5
9. Údaje o plnení kvalifikačného predpokladu pedagogických zamestnancov....................6
10. Informácie o aktivitách a prezentácii materskej školy na verejnosti................................6
11. Informácie o projektoch, do ktorých je materská škola zapojená.....................................7
12. Informácie o výsledkoch inšpekčnej činnosti vykonanej ŠŠI v materskej škole.............8
13. Informácie o priestorových a materiálno – technických podmienkach materskej školy..8
14. Informácie o oblastiach, v ktorých materská škola dosahuje dobré výsledky a o oblastiach, v ktorých má materská škola nedostatky..................................................8
15. Informácie o finančnom zabezpečení výchovno – vzdelávacej činnosti materskej školy..............................................................................................................................13
16. Informácie o aktivitách materskej školy, ktoré realizuje pre deti v ich voľnom čase.....15
17. Informácie o spolupráci materskej školy s rodičmi detí a s inými fyzickými osobami, ktoré majú deti zverené do osobnej starostlivosti, pestúnskej starostlivosti na základe rozhodnutia súdu...........................................................................................................15
18. Ďalšie informácie o materskej škole..............................................................................15

**1.VÝCHODISKÁ:**

Správa o výchovno – vzdelávacej činnosti, jej výsledkoch a podmienkach škôl a školských zariadení za školský rok 2020/2021 je vypracovaná v zmysle:

* Zákona NR SR č.596/2003 Z. z. o štátnej správe v školstve a školskej samospráve
* Vyhlášky MŠVVaŠ SR č.435/2020 Z. z. o štruktúre a obsahu správ o výchovno – vzdelávacej činnosti, jej výsledkoch a podmienkach škôl a školských zariadení
* Koncepcie rozvoja materskej školy na roky 2020 – 2021
* Školského vzdelávacieho programu „Poznávaj svet“
* Plánu práce materskej školy na školský rok 2020/2021
* Vyhodnotenia plánu činností Rady školy, Pedagogickej rady, Metodického združenia
* Správ o výsledkoch a podmienkach výchovno – vzdelávacej činnosti z jednotlivých tried materskej školy

**2.ZÁKLADNÉ IDENTIFIKAČNÉ ÚDAJE O ŠKOLE:**

**Názov školy:** Materská škola – Óvoda

**Adresa školy:** Štúrova 1 986 01 Fiľakovo

**Telefónne číslo:** 047/43 81 066

**Webové sídlo:** [www.materskaskola](http://www.materskaskola)-ovoda.webnode.sk

**Adresa elektronickej pošty:** [mssturova@filakovo.sk](mailto:mssturova@filakovo.sk)

**Riaditeľka MŠ-Óvoda:** Helena Kecskemétiová

**Zástupkyňa riaditeľky:** Mgr. Iveta Bodóová

**Vedúca ŠJ:**  Agneša Magová

**Rada školy:**

|  |  |  |
| --- | --- | --- |
| **Meno a priezvisko** | **Funkcia** | **Zvolená/ý/delegovaná/ý za** |
| Mgr. Gabriela Fungáčová | zapisovateľka Rady školy | pedagogických zamestnancov |
| Bc.Lívia Csúz | člen Rady školy | pedagogických zamestnancov |
| Agneša Magová | člen Rady školy | nepedagogických zamestnancov |
| Mgr. Gábor Fekete | člen Rady školy | rodičov |
| Ing. Peter Pócsa | člen Rady školy | predseda Rady školy |
| Mgr. Lucia Belková | člen Rady školy | rodičov |
| Denisa Golianová | člen Rady školy | podpredseda Rady školy |
| Róbert Eibner | člen Rady školy | zriaďovateľa |
| Ing. Ladislav Fehér | člen Rady školy | zriaďovateľa |
| Csilla Gallová | člen Rady školy | zriaďovateľa |
| Alexander Mede | člen Rady školy | zriaďovateľa |

**3.ÚDAJE O ZRIAĎOVATEĽOVI:**

**Názov zriaďovateľa:** Mesto Fiľakovo

**Sídlo zriaďovateľa:** Radničná 25 986 01 Fiľakovo

**Telefónne číslo:** 047/43 81 001

**Adresa elektronickej pošty:** [mesto@filakovo.sk](mailto:mesto@filakovo.sk)

**Webové sídlo:** [www.filakovo.sk](http://www.filakovo.sk)

**4.INFORMÁCIE O ČINNOSTI RADY ŠKOLY A O ČINNOSTI PORADNÝCH ORGÁNOV RIADITEĽA MATERSKEJ ŠKOLY:**

**Rada školy:** Ustanovujúce zasadnutie Rady školy sa uskutočnilo dňa 15. októbra 2018. Funkčné obdobie sa začalo dňom 16.októbra 2018 na obdobie 4 rokov. Rada školy má 11 členov, v školskom roku 2020/2021 pracovala podľa Plánu zasadnutí a jej činnosť sa riadila v zmysle Štatútu rady školy.

Predsedovi Rady školy Ing. Petrovi Pócsovi a podpredsedkyni Denise Golianovej 31. augusta 2021 skončilo členstvo v Rade školy ukončením dochádzky ich detí do materskej školy a nástupu do základnej školy.

28. septembra 2021 boli realizované doplňujúce voľby zo zástupcov rodičov a Rada školy bola doplnená o dvoch rodičov, ktorí získali najvyšší počet hlasov. Na zasadnutí Rady školy dňa 07. októbra 2021 bola zvolená do funkcie predsedu Rady školy Mgr. Lucia Deák Szőke a funkcie podpredsedu Ing. Natália Köbölová.

Rada školy v školskom roku 2020/2021 vzhľadom na epidemiologickú situáciu a obmedzeniam v súvislosti prevencie šírenia ochorenia COVID-19 prerokúvala a vyjadrovala sa k jednotlivým dokumentom dištančne, formou e-mailovej komunikácie. Vyjadrila sa k jednotlivým predkladaným materiálom, medzi inými to boli:

● Správa o výchovno – vzdelávacej činnosti, jej výsledkoch a podmienkach škôl a školských zariadení za školský rok 2019/2020

● Návrh programového rozpočtu materskej školy 2021-2023

● Návrh počtu prijímaných detí a návrh na počty tried na školský rok 2020/2021

● Návrh plánu riadnych zasadnutí Rady školy na rok 2021

● Koncepčný zámer rozvoja materskej školy na roky 2021 - 2022

Oboznámila sa:

* s informáciami o pedagogicko – organizačnom a materiálno – technickom zabezpečení výchovno – vzdelávacieho procesu na školský rok 2020/2021
* s informáciami o pripravovaných akciách, podujatiach v materskej škole v školskom roku 2020/2021

V mesiaci jún 2021 po uvoľnení obmedzení v súvislosti prevencie šírenia ochorenia COVID-19 zriaďovateľ materskej školy vypísal výberové konanie na funkciu riaditeľky materskej školy. Predseda rady školy a vedúca odboru školstva, kultúry a športu Mestského úradu 17. júna 2021 pri otváraní obálok konštatovali, že do výberového konania sa neprihlásil žiadny uchádzač a ďalšie kolo výberového konania bude zrealizované v školskom roku 2021/2022. Zriaďovateľom v zmysle platnej legislatívy na obdobie 6 mesiacov bola opäť poverená vykonávaním funkcie riaditeľky materskej školy doterajšia riaditeľka.

**Poradné orgány riaditeľky materskej školy:**

**Pedagogická rada:**17 pedagogických zamestnancov

Zasadnutia pedagogickej rady boli zvolávané podľa plánu zasadnutí, ktorý je súčasťou Plánu práce materskej školy. Dve zasadnutia sa realizovali prezenčne a dve zasadnutia vzhľadom na dodržiavanie odporúčaní MŠVVaŠ SR „Organizácia a podmienky výchovy a vzdelávania v materských školách pre školský rok 2020/2021“ boli realizované dištančne, formou e-mailovej komunikácie s pedagogickými zamestnancami v jednotlivých triedach. Pedagogická rada na svojich zasadnutiach prerokovala a schválila nasledovné materiály:

● Správu o výchovno – vzdelávacej činnosti, jej výsledkoch a podmienkach škôl a školských zariadení za školský rok 2019/2020

● Plán práce materskej školy na školský rok 2020/2021

● Koncepčný zámer rozvoja materskej škola na obdobie 2021-2022

● Dodatok k školskému poriadku materskej školy,

● Ročný plán vzdelávania pedagogických zamestnancov na školský rok 2020 – 2021,

● Plán aktualizačného vzdelávania na školský rok 2020/2021 témou ktorého boli DIDAKTICKÉ HRY NA ROZVOJ PREDMATEMATICKÝCH PREDSTÁV,

● Spôsob plánovania výchovno – vzdelávacej činnosti a vedenie pedagogickej dokumentácie

● Podmienky prijímania detí do materskej školy na školský rok 2021/2022 a priebehu adaptačného procesu

Obsahom zasadnutí boli tiež informácie o platných právnych predpisoch a ich zmenách, hodnotenie a revidovanie Školského vzdelávacieho programu „Poznávaj svet“, riešenie aktuálnych otázok edukačného procesu, členom pedagogickej rady boli delegované úlohy a vyplývajúce zodpovednosti z prerokovaných dokumentov v záujme zvýšenia kvality výchovno – vzdelávacej činnosti.

**Metodické združenie MŠ:** vedúca Mgr. Iveta Bodóová

Metodické združenie pracovalo podľa plánu činnosti. Na zasadnutiach sa zúčastňovali všetky učiteľky, prizývaná bola aj riaditeľka materskej školy. Svoju činnosť orientovali najmä na hodnotenie a revidovanie Školského vzdelávacieho programu. Učiteľky si navzájom odovzdávali poznatky a skúsenosti, ktoré získali realizovaním vzdelávania, tvorivých činností súvisiacich s výkonom pracovnej činnosti a sebavzdelávaním v rámci Ročného plánu vzdelávania pedagogických zamestnancov. Na jednotlivých zasadnutiach metodického združenia prezentovali ako využívajú nové učebné pomôcky a pracovné zošity vo výchovno – vzdelávacej činnosti, prezentovali nové aj doteraz využívané formy a metódy práce s deťmi v jednotlivých triedach. Zvýšenú pozornosť sme venovali na zasadnutiach problematike pedagogickej diagnostiky a hodnoteniu výchovno – vzdelávacieho procesu ako aj výmenu skúseností z práce s deťmi so špeciálnymi výchovno –vzdelávacími potrebami a využitie konzultácie s odbornými zamestnancami z CPPPaP v Lučenci.

**5.POČET DETÍ V  MATERSKEJ ŠKOLE:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Triedy** | **Vyučovací**  **jazyk** | **Vekové**  **zloženie** | **Počet detí**  **k 15.9.20** | **Deti so**  **ŠVVP** | **Odklad**  **PŠD** | **Vyhlásené z MŠ**  **k 31.8.21** | **Odchod**  **do ZŠ** | **Počet detí k 31.8.21** |
| A | VJS | 4-5 roč. | 21 | - | - | 1 | - | 20 |
| B | VJS | 3-4 roč. | 16 | - | - | - | - | 16 |
| B-1 | VJS | 2-3 roč. | 9 | - | - | - | - | 9 |
| C | VJS | 5-6 roč. | 24 | - | 5 |  | 21 | 3 |
| D | VJS | 5-6 roč. | 22 | - | - |  | - | 22 |
|  | **VJS** |  | **92** | - | **5** | **1** | **21** | **70** |
| M | VJM | 3-6 roč. | 22 | - | 1 | 1 | 13 | 8 |
| M-1 | VJM | 3-6 roč. | 15 | - | - | - | 5 | 10 |
| M-2 | VJM | 3-4 roč. | 9 | - | - | - | - | 9 |
| M-3 | VJM | 3-6 roč. | 16 | - | - | - | 3 | 13 |
|  | **VJM** |  | **62** | - | **1** | **1** | **21** | **40** |
|  |  |  | Spolu  **154 detí** | - | Spolu  **6 detí** | Spolu  **2 deti** | Spolu  **42 detí** | Spolu  **110 detí** |

**6.POČET DETÍ SO ŠPECIÁLNYMI VÝCHOVNO – VZDELÁVACÍMI POTREBAMI**

V školskom roku 2020/2021 materskú školu nenavštevovalo dieťa, ktoré by malo zariadením výchovného poradenstva a prevencie – Centrom pedagogicko-psychologického poradenstva a prevencie (CPPPaP) alebo Centrom špeciálno-pedagogického poradenstva (CŠPP) diagnostikované špeciálne výchovno – vzdelávacie potreby.

Uplatňovaním pedagogickej diagnostiky učiteľky deti pozorovali v každodenných situáciách, mali možnosť zistiť, že počet detí, ktoré majú problémy súvisiace so správaním, emočným prežívaním, rečou a školskou spôsobilosťou je stále vyšší a výraznejšie sa prejavuje v prostredí materskej školy ako v domácom prostredí. Dané problémy je niekedy veľmi náročné identifikovať, pomenovať a najmä vhodne komunikovať s rodičmi v rámci poradenstva a konzultácií aby zvážili a následne využili poradenské služby odborných zamestnancov - psychológa, logopéda alebo špeciálneho pedagóga.

Pre kvalitné inkluzívne vzdelávanie detí, ktoré ešte nemajú diagnostikované špeciálne výchovno – vzdelávacie potreby CPPPaP alebo CŠPP by bolo veľkým prínosom, keby v materskej škole pracoval odborný zamestnanec – špeciálny pedagóg, prípadne pedagogický asistent, ktorý by sa týmto deťom denne individuálne venoval a zároveň poskytoval odborné poradenstvo a konzultácie učiteľkám aj rodičom.

**7.POČET PRIJATÝCH DETÍ OD 1.9.2021**

|  |  |  |  |
| --- | --- | --- | --- |
| **Triedy** | **Vyučovací**  **jazyk** | **Vekové**  **zloženie** | **Počet detí**  **k 15.09.2021** |
| A | VJS | 5-6 ročné | 24 |
| B | VJS | 3-4 ročné | 15 |
| B-1 | VJS | 2-3 ročné | 9 |
| C | VJS | 3-6 ročné | 22 |
| D | VJS | 3-6 ročné | 23 |
| **5 tried** | **VJS** |  | **93** |
| M | VJM | 3-6 ročné | 22 |
| M-1 | VJM | 3-6 ročné | 15 |
| M-2 | VJM | 2-3 ročné | 9 |
| M-3 | VJM | 3-6 ročné | 15 |
| **4 triedy** | **VJM** |  | **61** |
| **Spolu 9 tried** |  |  | **Spolu 154 detí** |

**Triedy s VJS:** 23 detí

**Triedy s VJM:** 21 detí

**Spolu: 44** detí

**8.POČET PEDAGOGICKÝCH, ODBORNÝCH A ĎALŠÍCH ZAMESTNANCOV**

|  |  |  |
| --- | --- | --- |
| **Pedagogickí zamestnanci vrátane riaditeľky MŠ** | **17** | **16,75 úväzok** |
| Kvalifikovaní so stredoškolským vzdelaním | 9 | 9,00 úväzok |
| Kvalifikovaní s vysokoškolským vzdelaním 1. stupňa – bakalár | 5 | 5,00 úväzok |
| Kvalifikovaní s vysokoškolským vzdelaním 2. stupňa – magister | 3 | 2,75 úväzok |
| Nekvalifikovaní | 0 | 0 |
| **Odborní zamestnanci** | 0 | 0 |
| **Nepedagogickí zamestnanci** | 5 | 4,50 úväzok |
| **Zamestnanci ŠJ** | 5 | 5,00 úväzok |
| **Spolu** | 27 | 26,25 úväzok |

**9.ÚDAJE O PLNENÍ KVALIFIKAČNÉHO PREDPOKLADU PEDAGOGICKÝCH ZAMESTNNACOV**

V zmysle vyhlášky MŠVVaŠ SR č.1/2020 Z. z. o kvalifikačných predpokladoch pedagogických zamestnancov a odborných zamestnancov, všetci pedagogickí zamestnanci materskej školy spĺňajú kvalifikačné predpoklady na výkon pracovnej činnosti v podkategórii učiteľ materskej školy.

V zmysle Zákona NR SR č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov pedagogickí zamestnanci spĺňajú požiadavky na zaradenie do jednotlivých kariérových stupňov ako aj zaradenie do jednotlivých kariérových pozícií na výkon špecializovaných a riadiacich činností.

|  |  |
| --- | --- |
| **Pedagogickí zamestnanci podľa kariérového stupňa** |  |
| Začínajúci pedagogický zamestnanec | 0 |
| Samostatný pedagogický zamestnanec | 13 |
| Pedagogický zamestnanec s 1. atestáciou | 3 |
| Pedagogický zamestnanec s 2. atestáciou | 1 |
| **Pedagogickí zamestnanci podľa kariérovej pozície** |  |
| ***1.Pedagogický zamestnanec špecialista*** | **10** |
| Triedny učiteľ | 9 |
| Uvádzajúci pedagogický zamestnanec | 0 |
| Vedúci metodického združenia | 1 |
| Iný zamestnanec vykonávajúci špecializované činnosti určené riaditeľom | 0 |
| ***2.Vedúci pedagogický zamestnanec*** | **2** |
| Riaditeľ | 1 |
| Zástupca riaditeľa | 1 |

**10.INFORMÁCIE O  AKTIVITÁCH A  PREZENTÁCII MŠ NA VEREJNOSTI:**

Prezentáciu materskej školy na verejnosti nám v školskom roku 2020/2021 znemožňovala v plnej miere nepriaznivá pandemická situácia. Podľa nariadení a odporúčaní MŠVVaŠ SR, RÚVZ a hlavného hygienika bolo uskutočňovanie hromadných podujatí a zhromaždení rôzneho druhu zakázané, alebo obmedzené počas celého školského roka 2020/2021.

Z dôvodu rešpektovania týchto nariadení sme všetky aktivity uskutočňovali bez prítomnosti rodičov. Rodičom sme tieto aktivity sprostredkovali a prezentovali prostredníctvom informačno-komunikačných technológií.

Nakoľko hromadné podujatia nemohli organizovať ani mestské inštitúcie s ktorými materská škola spolupracuje, deti nemali možnosť vystupovať s kultúrnym programom na tradičných podujatiach, ktorými sú oslavy napríklad Mesiac úcty k starším, Vianočný jarmok spojený s kultúrnym programom, Deň matiek, Mestský Deň detí a ďalších.

Materská škola realizovala spoločné aktivity so všetkými triedami len po uvoľnení obmedzení a ktoré bolo možné realizovať v exteriéri materskej školy: ● Stavanie mája

● Olympijský beh

● Rozlúčka s predškolákmi

Jednotlivé triedy materskej školy zrealizovali nasledovné aktivity:

● Exkurzia na policajnú a hasičskú stanicu

● Privítanie Mikuláša

● Vianočné burzy pre rodičov

● Fašiangový karneval

● Aktivity k Svetovému dňu hry

Materská škola zaslala výtvarné práce detí na výtvarnú súťaž „DÚHOVÝ KOLOTOČ“.

**11.INFORMÁCIE O PROJEKTOCH, DO KTORÝCH JE MŠ ZAPOJENÁ:**

Do projektu **„LOGICKÁ OLYMPIÁDA PRE NAJMENŠÍCH“,**  sa prvýkrát zapojilo 20 5 – 6 ročných detí z našej materskej školy. Logickú olympiádu organizuje Prešovská univerzita v spolupráci s Centrom pedagogicko – psychologického poradenstva a prevencie v Sabinove a súkromnou základnou školou DSA v Prešove už viac rokov.

Súťažiace deti plnili osem logických úloh, ktorých obsahom bolo preverenie jednoduchých logických funkcií, tvorenia pojmov, dobrej pamäti, počítania a precvičovania jemnej motoriky detí predškolského veku.

Úlohy boli s rôznymi stupňami náročnosti, väčšina detí vyriešila približne úlohy na 60% a piatim deťom sa podarilo úspešne vyriešiť všetkých osem úloh na 100%.

Po úspešnom ukončení vzdelávacieho programu *„Technika hrou v predprimárnom vzdelávaní“* v školskom roku 2020/2021 už druhý rok realizovali pani učiteľky v dvoch triedach v rámci projektu **„TECHNICKÁ ŠKÔLKA“** aktivity, ktorými rozvíjali u detí technické zručnosti. Hravou formou podporovali technické myslenie, tvorivosť, manuálnu zručnosť, verbálne schopnosti, motivovali ich k riešeniu jednoduchých úloh a priblížili im tak svet techniky.

V zriadenej „dielničke“ deti v malých skupinkách postupne spoznávali prvky technickej triedy, jednotlivé náradia, vedia už, načo jednotlivé náradia slúžia, osvojili si pravidlá práce v technickom kútiku.

Pri práci používali predovšetkým balzové drevo, ktoré je omnoho mäkšie než bežné, a teda je ľahšie na spracovanie. Na dotvorenie výrobkov využili drevené korálky, kruhy, podložky, paličky, prírodné špagáty apod. Výsledkom tvorivej práce s deťmi je už množstvo tematických predmetov a dekorácií vystavených v priestoroch materskej školy – sovy, roboty, stromy, lietadlá, autá a iné. Deti zatiaľ zvládajú rovno prepíliť balzu, obrúsiť ju pomocou brúsneho papiera, na vytvorenej podložke, so skrutkami si rozvíjali jemnú motoriku rúk a spôsob zakrúcania matiek.

V budúcom školskom roku plánujeme účasť dvoch učiteliek na tomto vzdelávacom programe aby aj v ďalšej triede mohli realizovať s deťmi aktivity na získanie technických zručností.

V školskom roku 2020-2021 sa pani učiteľky zapojili do projektu **„MÚDRE HRANIE“**, na ktoré vypísalo výzvu MŠVVaŠ SR a ktorý bol pre našu materskú úspešný. Materská škola získala sumu vo výške 1 000,00 €, ktoré boli použité na zakúpenie 15 ks detských kníh pre 3-6 ročné deti a 49 ks didaktických učebných pomôcok. V školskom roku 2020/2021 už realizovali s deťmi aktivity so zakúpenými učebnými pomôckami a v ich realizácii budú pokračovať aj v ďalších školských rokoch. Pri práci s knihami rozvíjali slovnú zásobu detí, ich vyjadrovacie schopnosti, zamerali sa na chápanie obsahu textu a významu funkcií a formálnych charakteristík písanej reči. Okrem kníh využili na rozvoj reči aj súbor hier a pomôcok, ktoré by mali posunúť vpred najmä deti s narušenou komunikačnou schopnosťou, rozvíjať komunikáciu u detí z dvojjazyčného prostredia a v triedach s vyučovacím jazykom maďarským uľahčiť osvojovanie štátneho jazyka.

Matematické hry a modely využili pri rozvíjaní základných matematických úkonov a spoznávaní tvarov a telies. S ich manipuláciou si deti precvičili priestorovú predstavivosť, logické myslenie a prostredníctvom týchto hier dostali príležitosť rozvíjať si matematickú gramotnosť. Hry využijú aj na Matematickej olympiáde organizovanej v rámci materskej školy. Pomôcky k bádateľským aktivitám a detské mikroskopy dali možnosť deťom preskúmať prírodné spoločenstvá počas pobytu vonku na školskom dvore či v mestskom parku. Svoje prvé vedecké pokusy zrealizovali pomocou zakúpených vedeckých sád, sledovali miešanie farieb, silu magnetov, rýchlosť dopravných prostriedkov vplyvom rôznych povrchov či miery naklonenej roviny.

Do Projektu **„ŠKOLSKÉ OVOCIE“** v spolupráci so školskou jedálňou je už materská škola zapojená viac rokov.

**Medzi školské projekty patrí:**

Projekt **“SEPARKO”** – celoročné triedenie odpadu v materskej škole, deti v jednotlivých triedach triedia najmä papier a plasty, v rámci celej materskej školy aj sklo a kovy.

**12.INFORMÁCIE O VÝSLEDKOCH INŠPEKČNEJ ČINNOSTI VYKONANEJ ŠŠI V MATERSKEJ ŠKOLE:**

V školskom roku 2020/2021 nebola vykonaná inšpekcia v materskej škole.

**13.INFORMÁCIE O  PRIESTOROVÝCH A  MATERIÁLNO - TECHNICKÝCH PODMIENKACH MATERSKEJ ŠKOLY:**

**Objekty MŠ:**

MŠ je umiestnená v účelovej budove pavilónového typu rozdelenej na 3 časti, v 2 budovách sú priestory v ktorých je 9 tried pre deti vo veku od 2 do 6 rokov s príslušenstvom (umyvárne, toalety, šatne, výdajne jedál....)

Tretiu budovu tvorí hospodársky pavilón, v ktorom je umiestnená kuchyňa, práčovňa a kancelárie riaditeľky MŠ a ŠJ.

Okolo budovy MŠ je oplotený školský dvor s bohatou zeleňou, 5 pieskovísk, preliezky, hojdačky, hracie domčeky, preliezková stena, šmýkačky, balančný mostík.

Všetky priestory ako aj kapacita materskej školy sú plne využité.

Materská škola je vďaka úspešnému projektu „INTEGROVANÝ REGIONÁLNY OPERAČNÝ PROGRAM“ – IROP po komplexnej rekonštrukcii celej budovy.

Priestorové i materiálno – technické podmienky v materskej škole sa po rekonštrukcii neporovnateľne zlepšili, v budúcnosti je ***potrebné ešte*:**

- nainštalovať chýbajúce termostatické ventily na radiátory,

- vykonať terénne úpravy na školskom dvore,

- rozšírenie poplašného zariadenia aj do nových priestorov v časti prístavby,

- zakúpiť záhradný domček na uskladnenie pracovného materiálu na úpravu školského dvora,

- vymeniť detský nábytok v 1 triede,

- postupne vymeniť dlažbu aj v interiéri materskej školy na 9 chodbách a v 1 šatni detí,

- postupne vymeniť interiérové dvere na šatniach detí

- v budúcnosti riešiť aj rekonštrukciu školskej jedálne najmä využitím reagovania na výzvy MŠVVaŠ SR, ktorá bude zverejnená pre materské školy

- opraviť oplotenie materskej školy vrátane aj jeho betónovej časti

Zabezpečenie vykonania uvedených potrieb budeme riešiť v spolupráci so zriaďovateľom a hľadaním aj iných zdrojov v spolupráci so Spoločnosťou SUB Sole, so Združením rodičov školy, s Radou školy a oslovením aj ďalších inštitúcií, či firiem.

**14.INFORMÁCIE O OBLASTIACH, V KTORÝCH MATERSKÁ ŠKOLA DOSAHUJE DOBRÉ VÝSLEDKY A  OBLASTIACH, V KTORÝCH MÁ MATERSKÁ ŠKOLA NEDOSTATKY :**

V školskom roku 2020/2021 sme výchovno – vzdelávací process realizovali podľa Školského vzdelávacieho programu **„POZNÁVAJ SVET“** v súlade so Štátnym vzdelávacímprogramom predprimárneho vzdelávania pre materské školy.

Absolvovaním posledného ročníka vzdelávacieho programu odboru vzdelávania v materskej škole získa dieťa predprimárne vzdelanie. Vzdelávanie v materskej škole smeruje k osvojeniu si všeobecného vzdelania a poskytuje základné predpoklady pre všeobecné vzdelávanie na nasledujúcich stupňoch vzdelávania. Dieťa, ktoré absolvuje materskú školu, disponuje štandardnými charakteristikami školskej spôsobilosti konkretizovanými vo vzdelávacích štandardoch. Špecifiká predprimárneho vzdelávania nestanovujú údaje o výsledkoch hodnotenia ( deti nie sú klasifikované). Jedným z hodnotiacich kritérií môže byť dosiahnutie výkonových štandardov formulovaných v Školskom vzdelávacom programe a súbor kompetencií, ktoré sú predpokladom pre úspešné začlenenie do základnej školy.

Dieťa po absolvovaní materskej školy nedisponuje rozvinutými kompetenciami v daných oblastiach. Dosiahnutie cieľov jednotlivých vzdelávacích oblastí školského vzdelávacieho programu vytvára predpoklady na ich plné rozvinutie v budúcnosti.

O pokračovanie plnenia povinného predprimárneho vzdelávania požiadali rodičia **7 detí** na základe súhlasného vyjadrenia psychológa CPPPaP a súhlasu všeobecného lekára pre deti a dorast. Dôvodom nedostatočnej školskej pripravenosti boli nedostatky vo vývine grafomotorických schopností a vizuálnej percepcie, nevyhranenej lateralite a prítomnej dyslálie v reči.

Vo výchovno – vzdelávacom procese sa ako najvhodnejšia metóda na dosiahnutie vytýčených cieľov najčastejšie využívala HRA. Deti sa učili predovšetkým napodobňovaním, podľa vzoru a podľa inštrukcií, pokusom a omylom, aj učením samoriadením. Do úvahy učiteľky brali dominantný spôsob vnímania, dominantný typ inteligencie, pracovné tempo dieťaťa, aj jeho temperament.

Prihliadali na záujmy, možnosti a potreby detí, venovali sa im individuálne, rešpektovali ich schopnosti a zákonitosti psychológie. Využili individuálnu, skupinovú aj frontálnu prácu s deťmi v jednotlivých organizačných formách denného poriadku.

Pedagogické diagnostikovanie využívali v priebehu celého roka na zisťovanie, identifikovanie, charakterizovanie a hodnotenie úrovne rozvoja dieťaťa ako výsledku výchovného a vzdelávacieho pôsobenia. Robili vstupné pedagogické diagnostikovanie na začiatku školského roka, priebežné, v ktorom počas celého školského roka zhromažďovali produkty detskej činnosti, hodnotili ich a tvorili detské portfólio a výstupné diagnostikovanie, teda zhodnotili, ako sú deti na tom v porovnaní s normami stanovenými pre jeho vek a ako sú pripravené na vstup do školy.

**Úroveň dosiahnutých výsledkov v jednotlivých vzdelávacích oblastiach rozvoja osobnosti dieťaťa na konci predškolského obdobia – pred vstupom do základnej školy:**

**Vzdelávacia oblasť – Jazyk a komunikácia** – v tejto oblasti deti spontánne nadväzujú rozhovor s učiteľkou, v prípade potreby ju požiadajú o pomoc, počúvajú keď niekto druhý dostane slovo a hovorí, všímajú si nesprávnu výslovnosť hlások a snažia sa vyslovovať zreteľne všetky hlásky. Logopedickú starostlivosť poskytovanú v materskej škole Mgr. Červenákovou každý druhý štvrtok využívalo počas školského roka 15 detí. Niekoľko detí má problémy aj v oblasti gramatickej správnosti, zážitky z čítania vyjadrujú v jednoduchých pohybových etudách, opakovaním riekaniek, v jednoduchých činnostiach, v kresbe a iných výtvarných činnostiach, v hudobno-pohybových a pantomimických hrách. Deti vedia identifikovať známy príbeh na základe ilustrácie, používajú knihu správnym spôsobom, väčšina predškolákov sa dokáže podpísať vlastným menom veľkými tlačenými písmenami. ***Zavedením technickej výchovy*** si osvojili nové výrazy, ktoré počas práce v technickom kútiku používali, napr. podstatné mená: zverák, pílka, matka, kladivo, skrutka, sktrutkovač, balza, pravítko, brúsny papier, prídavné mená: jemný, drsný, mäkký, tvrdý, krátky, dlhý a slovesá: píliť, brúsiť, zvierať, skrutkovať, zatĺkať a pod.

**Vzdelávacia oblasť – Matematika a práca s informáciami** - deti vedia vymenovať číselný rad od 1-10, viac ako polovica detí až do 20. Počítaním po jednej vedia určiť počet predmetov v skupine a vedia vytvoriť skupinu predmetov s určeným počtom. Dokážu určiť počet predmetov aj na základe zraku a sluchu, vedia pridať a odobrať zo skupiny jeden objekt, určiť menej a viac objektov, skupinu rozdeliť. Na popis polohy objektu používajú slová hore, dole, v, na, vpred, vzad. Vedia stavať rôzne stavby z primeraného množstva stavebnicových dielov, podľa vlastnej fantázie, aj na tému. Pomenúvajú kruh, štvorec, obdĺžnik, trojuholník. Kreslia rovné a krivé čiary, spájajú body v rovine, porovnávajú predmety podľa dĺžky a výšky, určujú najdlhší, najkratší, najnižší a najvyšší objekt, usporadúvajú predmety podľa dĺžky a výšky. Vedia určiť objekt na základe popisu jeho polohy, pomocou slov, prvý posledný, pred, za. Podľa vzoru vytvárajú postupnosť predmetov, rozhodujú či daný objekt má alebo nemá danú vlastnosť, triedia objekty na skupiny, vytvárajú dvojice objektov na základe požadovanej logickej súvislosti. Veľmi ich zaujalo programovanie digitálnej hračky Bee - Boot***. Zavedením* *technickej výchovy*** do výchovno-vzdelávacieho procesu sa naučili pracovať s pravítkom, obkresľovať makety, odmerať vzdialenosti a určený rozmer predmetu odhadom a pomocou určenej aj zvolenej neštandardnej jednotky, výsledok merania vyslovujú počtom použitých jednotiek merania v obore do 10. Odhadom aj meraním vedia porovnať dva predmety podľa veľkosti určeného rozmeru, výsledok porovnania vyslovujú pomocou stupňovania prídavných mien.

**Vzdelávacia oblasť – Človek a príroda** – deti vnímajú prírodu, sledujú zmeny ročných období, počasie, vedia triediť rôzne prírodné reálie podľa kritérií, ktoré určí učiteľka a prezentujú svoje predstavy o prírodných javoch, predmetoch a situáciách. So záujmom pozorujú rôznorodosť rastlinnej ríše, poznajú rôzne druhy ovocia a zeleniny, Deti poznajú zvieratá a ich mláďatá, poznajú potravu, ktorú pre svoj život potrebujú, ich úžitok, a ich rôzny spôsob života. Rozpoznajú a pomenujú viditeľné časti ľudského tela, vedia diskutovať o procesoch, ktoré prebiehajú v ľudskom tele, ako dýchanie, trávenie, krvný obeh, zmyslové vnímanie.

Upevnili si hygienické návyky, vedomosti o význame prevencie chorôb, vedia vymenovať, kde všade sa v prírode nachádza voda, diskutovať o význame vody pre človeka, rastliny a živočíchy, o problematike znečistenia vody rôznymi látkami, majú poznatky o vzduchu a o jeho prejavoch v bežnom živote- vietor, prievan, spoznali prírodné javy prostredníctvom postupov, ktoré vytvárala učiteľka – svetlo a tieň, teplo a horenie, vyparovanie, rozpúšťanie, sila, pohyb ...,poznajú vesmírne telesá, najmä našu planétu Zem;

**Vzdelávacia oblasť – Človek spoločnosť** – deti sa vedia orientovať v čase, poznajú rozdiely medzi dňom a nocou, vedia pomenovať činnosti, ktoré vykonávajú doma a v MŠ, poznajú pojmy teraz, dnes, dávno, vedia ukázať aj povedať koľko majú rokov, rozlišujú pracovné a voľné dni v týždni, vedia sa orientovať v okolí MŠ, rozlišujú exteriér a interiér doma a v MŠ, pomenujú významné budovy v mieste bydliska, pozorovaním dopravy v meste spoznali bezpečný pohyb cez cestu, vedia rozlíšiť dopravné prostriedky a dopravné značky vo svojom okolí, poznajú a vedia pomenovať niektoré prírodné krásy vo svojom bydlisku – hrad, kostol , park...vedia kto tvorí ich rodinu, poznajú mená svojich rodičov, vedia sa pozdraviť, používajú čarovné slovíčka- ďakujem prosím a pod., väčšina detí rešpektuje dohodnuté pravidlá a správa sa ohľaduplne k deťom a dospelým, vedia spolupracovať v skupinovej činnosti, na základe osobnostných predpokladov a sústredia sa na činnosť na základe vôľových vlastností, v dialógu vedia vypočuť aj iných, rozlišujú vhodné a nevhodné správanie, požiadajú o pomoc, keď si to situácia vyžaduje a samy pomoc poskytnú, vedia sa presadiť v hre a činnosti spoločensky prijateľným spôsobom, odmietajú nevhodné správanie.

**Vzdelávacia oblasť – Človek a svet práce** – deti poznajú rôzne prírodné materiály, vedia ich využívať a spracúvať podľa pokynov učiteľky a poznajú aj ich niektoré vlastnosti, vedia konštruovať rôzne predmety podľa návrhu, návodu z rôznych druhov stavebníc, vedia používať rôzne náradie a nástroje, predmety dennej potreby ako aj vybrané pracovné nástroje, ***zavedením technickej výchovy*** si zručnosti rozvíjalipílením, zatĺkaním, konštruovaním, meraním, brúsením, odťahovaním a priťahovaním matíc kľúčom, porovnávaním makiet, tvorením návrhov a pod., počas používanie náradia a nástrojov boli deti vedené k efektívnemu a bezpečnému používaniu za pomoci rôznych ochranných prostriedkov, čo napomáhalo zlepšovať spôsobilosť používať nástroje a náradie správne, takmer všetkým deťom sa podarilo vyrobiť lietadlo, robotov, magnetky, stromčeky, geodosky a mnohé iné výrobky, spoznali niektoré pracovné profesie a tradičné remeslá, ktoré následne imitovali v námetových hrách, medzi obľúbené činnosti, pri ktorých si deti precvičovali jemnú motoriku patrilo aj skladanie papiera, navliekanie korálok, prevliekanie šnúrok, výroba gumičkových náramkov a triedenie drobných predmetov, vedia identifikovať a správne pomenovať suroviny potrebné na prípravu niektorých pokrmov ( napríklad medovníky, šaláty z ovocia, zeleniny, slané cesto.......), niektoré deti majú slabšiu techniku strihania sú ešte neistí pri tejto činnosti.

**Vzdelávacia oblasť – Umenie a kultúra** – Hudobná výchova – vedia rytmizovať riekanky rôzneho druhu, vedia spievať piesne a riekanky v rozsahu d1 až a1, niektoré deti majú aj väčší rozsah, vedia identifikovať rytmické nástroje Orffovho inštrumentára a tiež ich využiť na vyjadrenie charakteru a nálady piesne, vedia sústredene počúvať vokálne a vokálno-inštrumentálne piesne, vedia reagovať na počúvanú hudbu pohybom, ktorým tiež vyjadrujú charakter a obsah piesní a riekaniek, spev vedia spojiť s jednoduchými tanečnými prvkami,

poznajú veľké množstvo hudobno-pohybových hier so spevom a táto oblasť patrila u detí medzi najobľúbenejšie

Výtvarná výchova – vedia vytvoriť rôzne obrazce skladaním jednoduchých geometrických tvarov, strihať papier na menšie časti, pripevňovať tvary na plochu lepením a dotvárať kresbou, spontánne tvarujú modelovaciu hmotu miesením, vaľkaním a gúľaním, experimentujú so základnými farbami, s kresliarskym nástrojom, vedia pomenovať svoju kresbu, výtvarne vyjadriť svoj zážitok z hudby, vedia vyjadriť svoj názor na výtvarné diela vystavené v mestskom múzeu, čo sa im na umeleckých dielach páčilo, nepáčilo, rozlišujú rôzny charakter povrchov, frotážujú rôzne povrchy;

**Vzdelávacia oblasť – Zdravie a pohyb** - na základe pokynu učiteľky dokážu zaujať správne držanie tela v sede a stoji, vedia popísať situáciu ohrozujúcu zdravie, aj potraviny, ktoré majú rady, ktoré nie a prečo, primerane svojmu veku majú osvojené hygienické návyky, vedia udržiavať poriadok vo svojom okolí a udržiavať čistotu pri stolovaní, ovládajú správnu techniku chôdze, zoskok z vyvýšenej podložky s pomocou, lezenie vo vzpore kľačmo, podliezanie primeranej prekážky, vedia manipulovať s náčiním, kotúľať a podávať loptu, vedia vykonať obrat chôdzou okolo vlastnej osi, ovládajú krok poskočný – až na niektoré deti, vedia striedať chôdzu a beh podľa tempa, rešpektujú pravidlá hudobno-pohybových hier, deti si osvojili veľa pohybových hier, hier s loptou, kruhmi, s lanom, padákom, bežne zvládajú každodenné vychádzky do blízkeho okolia materskej školy, 5-6 ročné deti zvládajú aj turistické vychádzky napríklad do parku, ku Červenej skale, k čističke vody a pod. predškoláci t. j. 5-6 ročné deti v rámci pobytu vonku v jarných a letných mesiacoch pravidelnou návštevou športového štadiónu FTC využili jeho vhodné podmienky na precvičenie a upevnenie zručnosti nasledovných lokomočných pohybov – skok do diaľky, štafetový beh, vytrvalostný beh, šprint a pod. nie všetky deti dostatočne dodržujú zásady ochrany zdravia – prevencia prenesenia infekčného ochorenia kýchanie na niekoho, umývanie rúk, obmedzenie konzumácie sladkostí,

SWOT ANALÝZA MATERSKEJ ŠKOLY

|  |  |
| --- | --- |
| **SILNÉ stránky MŠ** | **SLABÉ stránky MŠ** |
| ●100% kvalifikovanosť pedagogických zamestnancov  ●vysoká odbornosť výchovy a vzdelávania  ●cieľ výchovy orientovaný na individuálne potreby dieťaťa, na jeho aktivitu  ●poskytovanie odborného poradenstva a konzultácií pre rodičov  **●**veľmi dobré podmienky na zaškolenie detí  ●starostlivosť o deti vyžadujúce špecifické podmienky vzdelávania  ●záujem pedagogických zamestnancov o ďalšie vzdelávanie  ●ponuka krúžkovej činnosti (mažoretky, oboznamovanie sa s anglickým jazykom)  ●aktívna spolupráca so základnými školami, ZUŠ, s CPPPaP, CŠPP, s klinickým logopédom, SOŠP v LC  ●cezhraničná spolupráca s materskými školami v Maďarskej republike a v Poľsku  ●materiálna i finančná podpora od rodičov  ●prezentácia materskej školy na verejnosti rôznymi kultúrnymi vystúpeniami  ●zalesnený školský dvor s bohatou zeleňou  ●v budove je práčovňa školská jedáleň  ●dobrá vybavenosť počítačovou technikou, učebnými pomôckami, detskou i odbornou literatúrou, hračkami,  ●aktivity OZ Sub sole získanie finančných prostriedkov–2% dane | ●rezervy vo využívaní získaných poznatkov zo vzdelávaní v edukačných činnostiach s deťmi  ●rezervy v uplatňovaní inovačných metód a foriem učenia  ●rezervy vo vnútroškolskej kontrole  ●slabšia úroveň počítačovej gramotnosti u niektorých pedagogických zamestnancoch  ●rezervy v prezentácii činnosti materskej školy, slabšia informovanosť smerom k širšej verejnosti prostredníctvom webovej stránky materskej školy  ●slabšie projektové aktivity pedagogických zamestnancov materskej školy  ●rezervy vo využívaní netradičných foriem spolupráce s rodičmi v niektorých triedach (otvorené hodiny pre rodičov, spoluúčasť rodičov na výchovno-vzdelávacej činnosti, tvorivé dielne, návštevy rodiny, dotazníky...)  ●opotrebované zariadenie a nevyhovujúca vzduchotechnika v školskej jedálni  ●opotrebované oplotenie nedostatočne zabezpečujúce školský dvor proti vandalom  ●potrebná terénna úprava školského dvora  ●potrebná minimálne vizuálna obhliadka drevín na školskom dvore a následne aj odborný dendrologický posudok |
| **PRÍLEŽITOSTI** | **RIZIKÁ** |
| ●dobrá možnosť širokej profilácie materskej školy v Školskom vzdelávacom programe  ●rešpektovanie osobného tempa a učebných štýlov detí  ●výmena pedagogických skúseností v uplatňovaní inovačných metód a foriem učenia  ●umožnenie ďalšieho vzdelávania pedagogických zamestnancov  ●propagácia materskej školy článkami o jednotlivých aktivitách materskej školy v regionálnych novinách, odborných časopisoch, prostredníctvom regionálnej televízie  ●zintenzívnenie projektových aktivít materskej školy  ●zaktivizovanie činnosti Rady školy i Rady rodičov, získanie ich na aktívnejšiu spoluprácu pri projektových aktivitách materskej školy  ●určenie garanta za pravidelné (mesačné) aktualizovanie aktivít materskej školy na webovej a FB stránke materskej školy  ●uspokojenie požiadaviek rodičov a detí v maximálnej miere  ●získanie finančných prostriedkov reagovaním na všetky výzvy na zabezpečenie rekonštrukcie školskej jedálne v spolupráci so zriaďovateľom  ●postupná generačná výmena pedagogických zamestnancov | ●neustála zmena školskej legislatívy  ●administratívne zaťaženie pedagogickej práce  ●zvyšovanie výdavkov na prevádzku materskej školy zvyšovaním cien energií  ●nepriaznivá ekonomická situácia v niektorých rodinách  ●nedostatočný záujem zo strany rodičovskej verejnosti  ●strata motivácie pedagogických zamestnancov  ●zvyšujúci sa počet zamestnancov vo vyššom veku |

**14.INFORMÁCIE O FINANČNOM ZABEZPEČENÍ VÝCHOVNO-VZDELÁVACEJ ČINNOSTI MATERSKEJ ŠKOLY:**

***a)Údaje o dotáciách zo štátneho rozpočtu:***

**Prehľad o čerpaní rozpočtu materskej školy v roku 2020**

|  |  |  |
| --- | --- | --- |
| **Druh výdavku** | **Rozpočet** | **Čerpanie** |
| ***Spolu bežné výdavky*** | **374 570,00** | **377 628,52** |
| Mzdy | 251 100,00 | 263 045,64 |
| Odvody | 90 470,00 | 90 344,70 |
| Tovary a služby | 32 500,00 | 23 451,16 |
| *Cestovné* | *100,00* | *0,00* |
| *Energie* | *12 010,20* | *9 391,21* |
| *Materiál* | *8 489,80* | *6 865,60* |
| *Rutinná a štandardná údržba* | *1 100,00* | *0,00* |
| *Služby* | *10 100,00* | *7 194,35* |
| Bežné transfery jednotlivcom | 500,00 | 654,22 |
| ***Spolu kapitálové výdavky*** | **0,00** | **0,00** |
| ***Školské potreby pre deti v HN*** | **0,00** | **132,80** |
| **Spolu** | **374 570,00** | **377 628,62** |

**Prehľad o čerpaní rozpočtu školskej jedálne ako súčasti materskej školy v roku 2020**

|  |  |  |
| --- | --- | --- |
| **Druh výdavku** | **Rozpočet** | **Čerpanie** |
| ***Spolu bežné výdavky*** | **106 320,00** | **92 133,44** |
| Mzdy | 39 230,00 | 41 296,87 |
| Odvody | 14 190,00 | 14 107,60 |
| Tovary a služby | 52 500,00 | 36 728,97 |
| *Cestovné* | *0,00* | *0,00* |
| *Energie* | *10 500,00* | *9 214,94* |
| *Potraviny* | *38 000,00* | *24 308,75* |
| *Materiál* | *1 1000,00* | *1 016,06* |
| *Rutinná a štandardná údržba* | *800,00* | *128,60* |
| *Služby* | *2 100,00* | *2 060,62* |
| Bežné transfery jednotlivcom | 400,00 | 0,00 |
| ***Spolu kapitálové výdavky*** | **0,00** | **0,00** |
| **Spolu** | **106 320,00** | **92 133,44** |

***b)Údaje o príspevkoch na čiastočnú úhradu nákladov za pobyt dieťaťa v materskej škole od rodičov alebo inej osoby, ktorá má voči dieťaťu vyživovaciu povinnosť:***

V zmysle § 28 ods.3 zákona NR SR č.245/2008 Z.Z. o výchove a vzdelávaní (školský zákon) a o zmene s doplnení niektorých zákonov vzdelávanie v materskej škole sa uskutočňuje za čiastočnú úhradu. **Výšku príspevku za pobyt dieťaťa v materskej škole určil** **zriaďovateľ Všeobecne záväzným nariadením**.

Mesačný príspevok na čiastočnú úhradu nákladov za pobyt dieťaťa v materskej škole je určený **VZN č.2/2019** mesta Fiľakovo o výške príspevku na čiastočnú úhradu nákladov v školách a školských zariadeniach v zriaďovateľskej pôsobnosti mesta Fiľakovo **zo dňa 20.06.2019** vo výške **8,00 €** . Za rok **2020** to bola suma **4.849,24 €**.

Dospelí stravníci uhrádzali okrem denného príspevku na nákup potravín vo výške 1,33 € aj režijné náklady vo výške **1,00 €** za jedno jedlo, zákonní zástupcovia uhrádzali režijné náklady vo výške **0,20 €** za deň, v ktorom deti odobrali aspoň jedno jedlo. Za rok **2020** to bola spolu suma **4.656,40 €**. Obe sumy sme odviedli na účet zriaďovateľa a bola zahrnutá do rozpočtu materskej školy a školskej jedálne.

***c)Údaje o príspevkoch na výchovu a vzdelávanie detí, ktoré majú jeden rok pred plnením povinnej školskej dochádzky***

Zákon č.245/2008 Z. z. o výchove a vzdelávaní(školský zákon) a o zmene a doplnení niektorých zákonov zaradil materské školy do sústavy škôl a prijal záväzok štátu prispievať na výchovu a vzdelávanie detí, ktoré majú jeden rok pred plnením povinnej školskej dochádzky. Financovanie uvedeného príspevku vyplýva z §1 ods.1 písm. b) zákona č.597/2003 Z. z. o financovaní základných škôl, stredných škôl a školských zariadení v znení neskorších predpisov. Spôsob a podmienky financovania príspevku sú bližšie upravené v §6b tohto zákona. Financovanie sa zabezpečuje z rozpočtovej kapitoly MŠVVaŠ SR.

**Prehľad o čerpaní príspevku na výchovu a vzdelávanie detí, ktoré majú jeden rok pred plnením povinnej školskej dochádzky za rok 2020**

|  |  |  |
| --- | --- | --- |
| **Druh výdavku** | **Rozpočet** | **Čerpanie** |
| **10 486,00** | **7 049,00 –** *k 31.12.2020* |
| **3 437,00** *k 31.03.2021* |
| **Mzdy** – odmeny pre pedagogických zamestnancov v triedach s deťmi, ktoré majú jeden rok pred plnením povinnej školskej dochádzky | **3 200,00** | **3 200,00**  *k 31.12.2020* |
| **0,00**  *k 31.03.2021* |
| **Tovary a služby** | **7 286,00** | **7 286,00** |
| Spotrebný materiál na výtvarné a pracovné činnosti s deťmi, farby, tonery do tlačiarní | 2 996,56 | 1 660,28  *k 31.12.2020* |
| 1 336,28  *k 31.03.2021* |
| Učebné pomôcky – k bádateľským aktivitám, k technickým aktivitám-dielenský stôl, detské knihy, odborná literatúra, pracovné zošity, stavebnice, didaktické hry.....  výpočtová technika – 4ks stolové počítače, 2ks CD prehrávače, 2 ks syntetizátor | 4 242,64 | 2 159,22  *k 31.12.2020* |
| 2 083,42  *k 31.03.2021* |
| Poštovné výdavky pri objednaní učebných pomôcok | 46,80 | 29,50  *k 31.12.2020* |
| 17,30  *k 31.03.2021* |
| **Spolu** | **10 486,00** | **10 486,00** |

***d)Údaje o finančných prostriedkoch získaných od rodičov ,zákonných zástupcov detí, právnických ,fyzických osôb v školskom roku 2020/2021 a spôsob ich použitia:***

Zo sponzorských darov finančných aj materiálnych od rodičov a súkromných podnikateľov materská škola získala sumu:  **1 200,00 €**

**Finančné dary boli použité na:**

-***pomôcky na výchovno-vzdelávaciu činnosť pre 9 tried*** ( výtvarný a pracovný materiál, CD s rozprávkami, piesňami, stavebnice, didaktické hračky, pracovné zošity.......)

***-materiálne vybavenie tried -*-**hračky, detské knihy, výtvarný a pracovný materiál na výchovno-vzdelávaciu činnosť;

***-podujatia a akcie materskej školy*** (privítanie Mikuláša v MŠ /balíčky pre deti/, hračky na Vianoce, detský karneval / materiál na výzdobu, občerstvenie pre deti, rozlúčka s predškolákmi – knihy a darčeky pre predškolákov..

***firma Regiotel*** materskej škole bezplatne poskytuje využívanie internetu

Finančné prostriedky, ktoré získalo občianske združenie SUB SOLE pre MŠ:

Z 2% podielových daní od rodičov, zamestnancov MŠ, miestnych podnikov za rok 2020 **845 €**

***-materiálne vybavenie MŠ:***

-OZ Sub Sole zabezpečilo výmenu piesku v 5 pieskoviskách na školskom dvore v sume 700 €,

***-podpora školských aktivít detí a pedagogických zamestnancov MŠ:***

-účastnícky poplatok za odborný seminár k projektu ***„Zippyho kamaráti“*** pre 2 pedagogických zamestnancovvo výške 150,00 €

**15.INFORMÁCIE O AKTIVITÁCH MATERSKEJ ŠKOLY, KTORÉ REALIZUJE PRE DETI V ICH VOĽNOM ČASE:**

Na základe odporúčaní vyplývajúcich z manuálu MŠVVaŠ SR *„Organizácia školského roka 2020/2021“* v školskom roku 2020/2021 materská škola nerealizovala voľnočasové aktivity pre deti. Nerealizoval sa krúžok mažoretiek ani krúžok oboznamovania sa s anglickým jazykom „Skoré začiatky“ v spolupráci s jazykovou školou Pro Americana.

**16.INFORMÁCIE O SPOLUPRÁCI MATERSKEJ ŠKOLY S RODIČMI DETÍ A FYZICKÝMI OSOBAMI, KTORÉ MAJÚ DETI ZVERENÉ DO PESTÚNSKEJ STAROSTLIVOSTI:**

Materskú školu v školskom roku 2020/2021 navštevovali tri deti, ktoré boli zverené do starostlivosti profesionálnym rodičom. Spoluprácu s profesionálnymi rodičmi hodnotím veľmi pozitívne. Dochádzka im zverených detí bola pravidelná, dodržiavali vnútorné predpisy materskej školy prejavovali záujem o výchovno -vzdelávacie výsledky detí. V prípade potreby sa s dôverou obrátili na triedne učiteľky a využili poradenstvo ako aj im ponúknuté kontakty s odborníkmi – logopédom, psychológom.

**17.ĎALŠIE INFORMÁCIE O MATERSKEJ ŠKOLE:**

**Spoluprácu so zriaďovateľom**hodnotím pozitívne, nakoľko nám v rámci svojich možností vychádzal v ústrety pri zabezpečovaní plynulej prevádzky materskej školy a rekonštrukciou budovy materskej školy skvalitnil podmienky na výchovu a vzdelávanie detí v materskej škole.

**Spolupráca so základnými školami** je na veľmi dobrej úrovni aj keď v školskom roku 2020/2021 sme nemali možnosť realizovať spoločné stretnutia, neuskutočnili sa ani spoločné podujatia, na ktoré sa predchádzajúce školské roky najmä predškoláci veľmi tešili.

S vedeniami základných škôl sme spolupracovali pri zápise budúcich prvákov rozdaním informatívnych letákov pre rodičov.

S vedením **materskej školy na Daxnerovej ulici** sme úzko spolupracovali pri zápise detí do materskej školy, najmä 5 ročných detí, pre ktoré od 01. septembra 2021 v zmysle platnej legislatívy sa plnenie predprimárneho vzdelávania stalo povinným, veľmi nám pri zápise všetkých 5 ročných detí s trvalým bydliskom vo Fiľakove pomáhali pracovníčky terénnej sociálnej práce.

**ZUŠ** – spolupráca pri distribuovaní letákov o termínoch konania prijímacích skúšok do prípravných ročníkov jednotlivých odborov ZUŠ;

**-s** **Centrom pedagogicko-psychologického poradenstva a prevencie** – sme využili poradenstvo a konzultácie pri výchove a vzdelávaní detí so ŠVVP , posudzovanie školskej spôsobilosti, predčasné zaškolenie detí, testy na celkové posúdenie školskej spôsobilosti;

**-**s **klinickou logopédkou p. Mgr. Červenákovou-**sme spolupracovali prizabezpečení komplexnej logopedickej starostlivosti v priestoroch materskej školy 1 x za 2 týždne,

**-**nakoľko hromadné podujatia nerealizovali alebo len s obmedzeniami aj **Mestské inštitúcie –** MsKS, Hradné múzeum, Geopark. Nezábudka... **a miestne organizácie –**MO Csemadok a MO Matica slovenská sa v školskom roku 2020/2021 neuskutočnili spoločné podujatia, na ktorých by sme sa s deťmi zúčastnili

**-**s **Materskou školou  v Bielsko-Biala**sme udržiavali kontakt písomnou formou prostredníctvom listov, osobné stretnutie sa v tomto školskom roku neuskutočnilo

Príloha: Vyjadrenie Rady školy k predkladanej správe

Helena Kecskemétiová

riaditeľka MŠ - Óvoda