Materská škola – Óvoda

Daxnerova 15

Fiľakovo

SPRÁVA O VÝCHOVNO-

VZDELÁVACEJ ČINNOSTI MATERSKEJ ŠKOLY, jej výsledkoch a podmienkach v školskom roku 2020/2021

****

Vypracovala: Mgr. Danica Vargová

Podpis riaditeľky MS:......................................

Prerokované v pedagogickej rade 07.10.2021

Prerokované na RŠ dňa 12.10.2021

Predseda Rady školy:.........................................

Obsah

Východiská , údaje o škole o školskom zariadení – 3-4

Údaje o zriaďovateľovi - 4

Informácie o činnosti RŠ a o činnostiach poradných orgánov riaditeľky MŠ – 4-5

Počet detí - 5

Počet pedagogických zamestnancov, odborných zamestnancov a ďalších zam. - 6

Údaje o plnení kvalifikačného predpokladu pedagogických zamestnancov -6

Informácie o aktivitách a prezentácii školy na verejnosti - 7

Informácie o projektoch, do ktorých je škola zapojená - 7

Informácie o výsledkoch inšpekčnej činnosti vykonanej Štátnou školskou .inšpekciou - 8

Informácie o priestorových podmienkach a materiálno – techn. podmienkach školy – 8-10

Informácie o oblastiach, v ktorých škola dosahuje dobré výsledky, o oblastiach, v ktorých má škola nedostatky – 10 -17

Informácie o počte detí so špeciálnymi výchovno-vzdelávacími potrebami – 18

Informácie o počtoch prijatých detí od školského roka, v ktorom sa správa spracúva – 18

Informácie o finančnom zabezpečení výchovno-vzdelávacej činnosti školy – 18 – 19

Informácie o spolupráci školy s rodičmi detí alebo s inými fyzickými osobami – 19-20

Iné skutočnosti, ktoré sú pre materskú školu podstatné – 20 - 22

**Východiská**

Správa je vypracovaná v zmysle:

* Vyhlášky Ministerstva školstva, vedy, výskumu a športu Slovenskej republiky z 18.decembra 2020 o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení.
* Koncepcie materskej školy.
* Školského vzdelávacieho programu.
* Plánu práce materskej školy školský rok 2020/2021.

**Údaje o škole o školskom zariadení v rozsahu (§ 2ods.1a)**

|  |  |
| --- | --- |
| ***1.Názov školy*** | **Materská škola - Óvoda** |
| ***2.Adresa školy*** | **Daxnerova 15, 986 01 Fiľakovo** |
| ***3.Tefónne číslo školy*** | 047/ 4381315  mobil: 0905981623 |
| ***4.Webové sídlo***  ***5.Adresa elektornickej pošty*** | www.daxnerova.webnode.sk  [ms.daxner2@gmail.com](mailto:ms.daxner2@gmail.com) |
| ***6.Vedúci zamestnanci*** | **Mgr. Danica Vargová -** riaditeľka MŠ |
| **Bc. Véghová Eva -** zástupkyňa MŠ |
| **Antalová Emese,** vedúca ŠJ pri MŠ |

|  |  |
| --- | --- |
| ***7.Mená, priezviská a označenie funkcie členov rady školy*** |  |
|  | **Mgr. Nôta Gabriela – predseda RŠ** |
| Mgr. Gulyášová Tímea – člen za rodičov |
| Mgr. Mák Emőke – člen za rodičov |
| Mgr. Tóthová Csilla – člen za rodičov |
|  | Bc. Slančíková Mária – člen za pedag. zamestnancov |
| Mgr. Gyetvaiová Zuzana – člen za pedag. zamestnancov |
| Juhászová Eva – člen za nepedag. zamestnancov |
| Mgr. Szvorák Zsuzsanna – člen za MsÚ |
| Csilla Galová – člen za MsÚ |
| Ing. Fehér Ladislav – člen za MsÚ |
| Szako Ladislav – člen za MsÚ |

**Údaje o zriaďovateľovi v rozsahu (§ 2ods.1 b)**

|  |  |
| --- | --- |
| ***1.Názov zriaďovateľa*** | **Mesto Fiľakovo** |
| ***2.Sídlo*** | **Radničná 25, 986 01 Fiľakovo** |
| ***3.Tefónne číslo*** | 047/ 4381001 |
| ***4.adreasa elektronickej pošty:***  ***eDesk adresa:*** | [podatelna@filakovo.sk](mailto:podatelna@filakovo.sk)  ICO://SK/00316075 |

**Informácie o činnosti RŠ a o činnostiach poradných orgánov riaditeľky MŠ (počet, dátumy zasadnutí a prijaté uznesenia (§ 2ods. 1c)**

**Rada školy** pri MŠ – Óvoda na Daxnerovej ul. vo Fiľakove je iniciatívnym a poradným orgánom, ktorá sa vyjadruje a presadzuje záujmy zákonných zástupcov, pedagogických zamestnancov a ďalších zamestnancov školy a detí v oblasti výchovy a vzdelávania. Plní tiež funkciu verejnej kontroly práce vedúcich zamestnancov.

Vyjadruje sa ku všetkým závažným skutočnostiam, ktoré sa vzťahujú k práci v materskej škole.

RŠ zasadala v šk. roku: 2020-21 – 3x. Aktuálne boli riešené dané situácie ohľadom pandémie ako aj Plán práce, Školský poriadok a konkurz na riaditeľku MŠ. Uznesenia boli prijaté na základe prerokovaných oblastí.

**Pedagogická rada** - obsahom rokovaní na zasadnutiach pedagogickej rady  učiteliek školskom roku 2020-21 bolo riešenie aktuálnych odborných otázok súvisiacich s výchovou a vzdelávaním, ale aj organizačné zabezpečenie chodu materskej školy.

Aktuálne bolo riešené a uznesenia boli prijaté nasledovne:

a) prerokovanie a podieľanie sa na tvorbe celoškolských pedagogických dokumentov,

b) oboznamovanie sa s legislatívou,

c) rokovanie o organizačnom zabezpečení stavu materskej školy,

d) prerokovanie Školského vzdelávacieho programu „Dúha“

e) prerokovanie štruktúry kariérových pozícií a návrhy na skvalitňovanie profesionálnych kompetencií pedagogických zamestnancov,

f) prerokovanie ďalších podmienok prijímania detí,

g) plánovanie výchovno-vzdelávacej činnosti,

h) prerokovanie návrhov spolupráce s inštitúciami participujúcimi na výchove a vzdelávaní,

i) zvyšovanie efektívnosti fungovania školy: námety, návrhy mimoškolských aktivít;

j) hodnotenie dosiahnutých výsledkov – kontrolná a hospitačná činnosť.

Členmi sú všetci pedagogickí zamestnanci školy.

Počet zasadnutí :4 x (14.02.2021,27.04.2021,03.06.2021,25.05.2021)

**Metodické združenie** je poradný orgán, ktorý pomáha riaditeľke školy vypracovaním podkladov pre plán práce školy a v systéme kontrol. Jeho úlohy sú zapracované do vlastných plánov. V školskom roku 2020-21 bolo zasadnutie MZ vždy realizované ako jedna časť pedagogických porád.

Vedúca MZ: Bc. Slančíková Mária, členkami sú všetky p. učiteľky.

**Počet detí (§ 2 ods.1d)**

| Triedy | **Stav k 30. 6. 2021** | | | | | | |
| --- | --- | --- | --- | --- | --- | --- | --- |
| veková kategória | Počet detí spolu | z toho menej ako 3 ročné deti | predškoláci | | | integrované deti |
| Do ZŠ | z toho 5-6 ročné deti | Deti pokra-  čujúce predprimár.vzd. vzdelávanie |
| A  VJS | 4-5 | 19 | 0 | 0 | 0 | 0 | 0 |
| B  VJS | 4-5 | 16 | 0 | 0 | 0 | 0 | 0 |
| C  VJS | 3-4 | 20 | 0 | 0 | 0 | 0 | 0 |
| D  VJM | 5-6 | 20 | 0 | 17 | 17 | 1 | 0 |
| E  VJM | 5-6 | 23 | 0 | 7 | 7 | 0 | 0 |
| F  VJM | 3-4 | 16 | 0 | 8 | 8 | 0 | 0 |
| G  VJS | 4-5 | 19 | 0 | 0 | 0 | 0 | 0 |
| H  VJM | 5-6 | 22 | 0 | 22 | 22 | 2 | 0 |
| **Spolu** |  | **155** | **0** | **46** | **46** | **3** | **0** |

**Počet pedagogických zamestnancov, odborných zamestnancov a ďalších zamestnancov (§ 2 ods.1e)**

Počet pedagogických zamestnancov je : 17 a zadelení sú nasledovne v triedach:

|  |  |  |  |
| --- | --- | --- | --- |
| Trieda | ***Vekové zlož.tried*** | Triedna učiteľka | Učiteľka |
| A-VJS | 4-5 | Magyarová Anna | Bodorová Andrea |
| B-VJS | 4-5 | Bc.Csépeová Mária (0,7úv.) | Bc. Bertová Viktória  Mgr. Danica Vargová |
| C-VJS | 3-4 | Kelemenová Kristína | Becze Renáta |
| D-VJM | 5-6 | Bónová Vivien | Illéšová Bianka |
| E-VJM | 4-5 | Gálová Janette | Jačmeníková Zuzana |
| F-VJM | 5-6 | Bc. Slančíková Mária | Szabová Erika |
| G-VJS | 3-4 | Bc. Szvorák Gabriella | Bc. Botošová Tímea |
| H-VJM | 5-6 | Bc. Véghová Eva | Mgr. Gyetvaiová Zuzana |

Počet ďalších zamestnancov je 9, z toho 5 zamestnancov ŠJ (vedúca ŠJ, hlavný kuchár, kuchárka a 2 pomocné sily), 4 zamestnanci technického personálu (upratovačka-práčka, 2 upratovačky a 1 školník na 0,5 úv.). 1 zamestnankyňa ŠJ – pomocká sila je v dôchodku a pracuje ďalej, 1 kuchárka 26.08.2021 zomrela. Bola prijatá nová pracovná sila.

**Údaje o plnení kvalifikačného predpokladu pedagogických zamestnancov , odborn(§ 2 ods.1f)**

Pedagogickí zamestnanci: 17 učiteliek spĺňa všetky kvalifikačné predpoklady. 6 učiteliek má ukončenú vysokú školu 1. stupňa (Bc.), 2 učiteľky vrátane riaditeľky majú ukončenú vysokú školu 2.stupňa (Mgr.). 9 učiteliek vrátane riaditeľky MŠ má ukončenú 1.kvalifikačnú skúšku a 4 učiteľky vrátane riaditeľky MŠ má ukončené funkčné vzdelávanie pre vedúcich zamestnancov. 1 učiteľka bola v šk.roku 2020-21 dlhodobo PN (je onkologický pacient), zastupovala ju učiteľka, ktorá bola v adaptačnom procese začínajúceho učiteľa, ktoré bolo úspešne ukončené 13.05.2021 a zastupovanie ukončila 27.08.2021.

**Informácie o aktivitách a prezentácii školy na verejnosti (§ 2 ods.1g)**

Plánované vzdelávacie aktivity a prezentácia školy na verejnosti boli z dôvodu pandemickej situácie v školskom roku 2020-21 obmedzené. Väčšinou boli zrealizované jednotlivo v triedach, z ktorých boli zhotovené videozáznamy a prezentované boli pre rodičov a verejnosť vo vytvorených FB skupinách.

| **Termín** | **Aktivita** | **Poznámka** |
| --- | --- | --- |
| 09/2020 | Šarkaniáda | Všetky triedy |
| 09/2020 | 9.september – Svetový deň prvej pomoci | Všetky triedy |
| 10/2020 | Tekvicová paráda materskej škole (po triedach v rámci VVČ) | Všetky triedy |
| 10/2020 | Úcta k starším | 5-6 ročné deti |
| 11/2020 | Deň materských škôl na Slovensku (4.nov.) | Všetky triedy |
| 12/2020 | Mikulášske oslavy v MŠ (po triedach) | Všetky triedy |
| 01/2021 | Zúbky ako perličky | Všetky triedy |
| 05/2021 | Zápis detí do MŠ | elektronicky,osobne |
| 06/2021 | MDD v MŠ | Všetky triedy |
| 06/2021 | Športový deň v MŠ | Všetky triedy |
| 06/2021 | Odovzdávanie detského ihriska na F.lúke– program detí | 5-6 ročné deti |
| 06/2020 | „Rozlúčka predškolákov s MŠ“ | Triedy predškolákov |

**Informácie o projektoch, do ktorých je škola zapojená (§ 2 ods.h)**

|  |  |  |  |
| --- | --- | --- | --- |
| **Názov projektu** | **Termín začatia**  **realizácie projektu** | **Termín ukončenia realizácie projektu** | **Výsledky** |
| **Adamko-hravo,zdravo** – pokračovanie projektu ŠPZ | September 2004 | trvá | V edukačnom procese sa uplatňuje 12 zásad zdravého životného štýlu tak, ako sú definované v tomto projekte. |
| **ERASMUS +** | September 2016 | trvá | Podpora pestovania ľudových tradícií a HV, rozprávky. |
| **Hodina šťastia** | September 2019 | trvá | Podpora empatie v MŠ |
| **Slniečkové deti** | Máj 2011 | trvá | VVČ zameraná na environmentálnu výchovu detí predškolského veku a ochranu zdravia detí. |
| Elektronizácia a revitalizácia materských škôl 2009  **Poďme sa všetci hrať** | August 2009 | trvá | Dotácia v rámci programu Ministerstva školstva SR na podporu rozvoja psychomotorických kompetencií detí predškolského veku. |
|  |  |  |  |
| Digi škola | November 2013 | trvá | Dotácia v rámci programu MŠ SR na podporu |
|  |  |  |  |
|  |  |  |  |
|  |  |  |  |

**Informácie o výsledkoch inšpekčnej činnosti vykonanej Štátnou školskou inšpekciou v škole (§ 2 ods.1i)**

V materskej škole za uplynulých 5 rokov nebola vykonaná inšpekcia Štátnou školskou inšpekciou.

**Informácie o priestorových podmienkach a materiálno – technických podmienkach školy (§ 2 ods.j)**

Materská škola  na svoju činnosť využívala budovu zloženú z pavilonu A a B, kde sú  triedy, kancelárie, sklady, kuchyňa, práčovňa. Súčasťou školy je rozsiahly areál školského dvora. Školský dvor pri hlavnom vchode a prístupové chodníky k ďalším vchodom je pokrytý celý asfaltovou plochou. Realizáciu asfaltovej plochy uskutočnilo OZ PRO GAUDIO. Školský dvor s hracou plochou je trávnatý a bol vybavený EKO hračkami a preliezkami, ktoré tiež dalo osadiť OZ PRO GAUDIO. Tieto sa chodom času už značne opotrebovali a bolo ich nutné z bezpečnostných dôvodov odstrániť. V súčasnosti školský dvor disponuje s preliezkou v tvare loďky, ktorú sponzorovala firma Dometic a bola osadená v roku 2013- je zatiaľ vo vyhovujúcom stave. Na dvore sa nachádzajú ešte menšie strunové hojdačky, ktoré sú zatiaľ vo vyhovujúcom stave. V mesiaci jún 2021 boli zakúpené na školský dvor: pyramídová zostava – preliezka a šmýkačka s preliezkou v spolupráci so zriaďovateľom. Nad oboma pieskoviskami sú vytvorené altánky s prístreškom, ktoré sú zatiaľ vo vyhovujúcom stave. Na školskom dvore v jesennom období dňa 30.9.2019 veterná smršť značne poškodila strom (topoľového charakteru). Riaditeľstvo MŠ následne doručilo Mestskému úradu Fiľakovo, oddeleniu výstavby, životného prostredia a stratégie rozvoja, referátu životného prostredia a investícií žiadosť o vydanie súhlasu na výrub dreviny podľa § 47 ods.3 zákona č.543/2020 Z.z. o ochrane prírody a krajiny. Mesto Fiľakovo súhlasil s výrubom dreviny a rozhodnutím určil aj termín výrubu v čase vegetačného kľudu (t.j. od 01.októbra 2020 do 31.marca 2021). Nakoľko poškodený strom predstavoval nebezpečenstvo pre deti počas pobytu vonku, časť školského dvora bola uzavretá spolu 2 pieskoviskami, kým sa strom nevyrúbal. Stalo sa tak v priebehu mesiaca  október-2020.

Budova a MŠ prešla v roku 2016 rekonštrukciou . V letnom období (júl – august 2016) bola vykonaná rekonštrukcia A pavilonu (menili sa okná za plastové, zastavala sa nevyužitá plocha –terasa nad práčovňou. Vznikli tam nové sociálne zariadenia, mini herňa a šatňa pre deti. Z bývalej telocvične vznikla nová trieda s kapacitou 20 detí. Menila sa aj podlahová krytina v nových priestoroch. Celá rekonštrukcia prebehla prostredníctvom 2.výzvy MŠ SR určených na rozširovanie kapacít pre MŠ na ktoré reagoval zriaďovateľ MŠ – Mesto Fiľakovo. V mesiaci júl 2017 bol obnovený B pavilon (vymenili sa z čelnej strany okná za plastové) prostredníctvom zriaďovateľa MŠ – MsÚ vo Fiľakove.

Začiatkom školského roka 2019 - 20 z dôvodu veľkej rekonštrukcie budovy sme vysťahovali všetky triedy z našej budovy do všetkých základných škôl mesta Fiľakovo. Rekonštrukcia budovy prebiehala až do ukončenia stavebných prác t.j. do 20.februára 2020, kedy bola budova slávnostne odovzdaná do užívania. Ministerstvo životného prostredia na čele vtedy s Lászlóm Sólymosom schválil projekt vo výške 140 tisíc eur na tretiu fázu projektu. Bolo zrealizované: výmena zvyšných okien a dverí na oboch blokoch budovy, zateplenie ich fasády, zateplenie strechy na jednej z budov, vybudovanie spevnených plôch a nový bleskozvod stáli spolu 276 tisíc eur. Z nich spomínaných 140 tisíc eur získalo Mesto Fiľakovo z ministerstva, približne 64 tisíc prispelo z vlastného rozpočtu a zvyšných 72 tisíc eur získalo Mesto Fiľakovo z dotácie Úradu vlády SR schválenej v rámci výjazdových rokovaní vlády v regióne.

V priebehu uplynulého školského roka boli vykonané aj menšie maliarske práce v triedach a šatniach detí. Nedokončená ostala terasa pri A pavilone, ktorá je opotrebovaná a bolo nutné vykonať úpravy: oprava schodištia, a múrika s obrubníkom. Umyvárne, detské toalety sú opotrebované pri všetkých triedach okrem C triedy, kde bola vybudovaná nová umyváreň pre deti s detskými toaletami a sprcha. Ostatné umyvárne v pavilone A a B si žiadajú v budúcnosti rekonštrukciu. Sú to ešte pôvodné umývadlá, detské WC misy, ktoré sú už značne opotrebované, tak isto aj splachovače, ktoré sú umiestnené nad toaletami. V prípade ich poruchy sa už nedajú zakúpiť náhrady, pretože sa už nevyrábajú tieto staré typy. V pavoilone B pretrváva havarijný stav – únik vody z vykurovacieho systému z dôvodu havarijného stavu potrubia podľa odborníka.

Hrové a pracovné centrá v triedach sú umiestnené v priestore, ktorý je vybavený účelovo. Slúži na spontánne hry detí a  na riadenú výchovno-vzdelávaciu činnosť učiteľkami.

Učiteľky sú počas výskytu vírusu COVID 19 s rodičmi v kontakte prostredníctvom FB skupín. Každá trieda si vytvorila samostatnú FB skupinu, kde spolu komunikovali aj prostredníctvom video chatov. Nezvolávame rodičovské združenia, ale komunikujeme s rodičmi takýmto spôsobom. Boli vypracované pokyny upravujúce podmienky materskej školy, ktoré vypracovala riaditeľka MŠ na základe pokynov MŠ SR a po dohode so zriaďovateľom kvôli výskytu pandémie COVID 19, ktoré sa priebežne podľa danej situácie aktualizujú.

Zriaďovateľ poskytol potrebné množstvo hygienických a dezinfekčných prostriedkov k dodržiavaniu hygienických opatrení. Materská škola ešte dokúpila z vlastného rozpočtu potrebné dezinfekčné a hygienické prostriedky k častému upratovaniu a dezinfekcie priestorov.

Počas leta bola letná prevádzka zabezpečená a to nasledovne: v mesiaci júl/ 2021 v MŠ – Óvoda na Štúrovej ulici vo Fiľakove a v mesiaci august 2021 v MŠ – Óvoda na Daxnerovej ulici vo Fiľakove. V mesiaci júl/2021 sme mali prerušenú prevádzku, kedy si všetci zamestnanci čerpali dovolenku.

V školskom roku 2020-2021 sa dopĺňali učebné pomôcky a hračky priebežne podľa potreby. Škola má v súčasnosti k dispozícii na vzdelávacie aktivity 3 interaktívne tabule a v každej triede je PC alebo tablet s príslušenstvom. Celá triedna dokumentácia v triedach sa vedie elektronicky. Školská knižnica pre deti sa postupne dopĺňa. Knižnica pre učiteľky MŠ sa tiež podľa aktuálnosti dopĺňa odbornými publikáciami a metodickými príručkami.

**Školská jedáleň pri materskej škole** je zriadená na prípravu, výdaj jedál a nápojov pre deti v čase ich pobytu v materskej škole. Kuchyňa je vybavená staršími, ale funkčnými elektrospotrebičmi. Dokúpila sa v tomto školskom roku 50 l výklopná elektrická panvica. Sponzorsky bola vyrobená firmou Dometic do nej nerezová mriežka .ŠJ vlastní aj veľkú umývačku riadu, ktorá bola zakúpená v roku 2019. Pracovné stoly sú obnovené sponzorsky - firmou Dometic o nerezový pracovný povrch. Priebežne a podľa potreby sa dopĺňajú taniere, poháre a džbány. Elektronicky sa vedie celá dokumentácia ŠJ.

**Informácie o oblastiach, v ktorých škola dosahuje dobré výsledky, o oblastiach, v ktorých má škola nedostatky (§ 2 ods.1k)**

Na základe hodnotenia všetkých zamestnancov sme na pracovnej porade (03.06.2021) zostavili SWOT analýzu uplynulého obdobia resp. šk. roka 2020-2021, ktorá je nasledovná:

|  |  |
| --- | --- |
| **SILNÉ STRÁNKY**   * kvalifikovanosť učiteliek, * zapájanie sa do projektov – Erasmus+ * uplatňovanie inovácií, tvorivosť, flexibilita kreativita pedagógov * vytváranie a realizácia špecifických aktivít a projektov * vysoké pracovné nasadenie aj mimo pracovného času * dobrý imidž školy * zahraničná spolupráca s materskými školami (Maďarsko, Rumunsko) * dobrá spolupráca a komunikácia s rodinou * dobrá spolupráca s OZ PRO GAUDIO * dobrá podpora a spolupráca s RZ, RŠ * dobrá spolupráca s inými inštitúciami * informovanosť rodičov prostredníctvom internetovej stránky školy a iných médií * výhodná poloha školy * vybavenie tried PC a 3 interaktívne tabule * dobré vybavenie tried, moderné učebné pomôcky * využívanie projektového zážitkového učenia * veľmi dobrá prezentácia školy- vystúpenia, súťaže, otvorené dni, besiedky, články do novín * dobrá klíma na pracovisku, estetické prostredie * pracovná morálka a podmienky práce na dobrej úrovni * spolupráca s odborníkmi- logopédia, CPPPaP * vonkajšia i vnútorná rekonštrukcia budovy * zníženie nákladov na prevádzku zateplením budovy * modernizácia vybavenia ŠJ | **SLABÉ STRÁNKY**   * nedostatok parkovacích miest pre rodičov a zamestnancov MŠ * vysoká frekvencia práce neschopnosti pedagogických zamestnancov pre chorobnosť * pracovné preťaženie pedagogických zamestnancov z dôvodu zastupovania |
| **PRÍLEŽITOSTI**   * Plánovanie a realizácia VVČ prispôsobené miestnym podmienkam školy, pedagogické diagnostikovanie, vzájomné prelínanie vzdelávacích oblastí * zabezpečenie sponzorstva * zapájanie sa do medzinárodných projektov * spolupráca s organizáciami v meste a so zriaďovateľom * úroveň spolupráce s rodinou a verejnosťou * výmena skúseností v spolupráci s MZ * spolupráca s RŠ * podpora ďalšieho vzdelávania pedagógov * dodržiavanie pravidiel v MŠ * modernizácia metodických a didaktických pomôcok * tvorba školských projektov na zvýšenie kvality školy a jej zviditeľnosti na verejnosti * možnosť podávania súvislej pedagogickej praxe pre študentov Strednej pedagogickej školy v Lučenci | **RIZIKÁ**   * príliš vysoké nároky v súlade s novou školskou legislatívou * veľká a rýchla premávka na Daxnerovej ulici zvyšuje riziko bezpečnosti detí |

**SWOT ANALÝZA MATERSKEJ ŠKOLY**

**Výsledky výchovno – vzdelávacej činnosti :**

V školskom roku 2020/21 sme vo výchovno-vzdelávacej činnosti s deťmi pracovali podľa Školského vzdelávacieho programu pod názvom: „Dúha“. Vo výchove a vzdelávaní sme uplatňovali hlavne zážitkové učenie hrou a učenie v projektoch. V súlade so Štátnym vzdelávacím programom sme vytvorili učebné osnovy , ktoré sme sa snažili prispôsobiť čo najviac podmienkam našej školy.

V zmysle § 9 ods. 5) a 6) školského zákona sú učebnými osnovami našej materskej školy vzdelávacie štandardy Štátneho vzdelávacieho programu pre predprimárne vzdelávanie v materských školách.

Učebné osnovy sú zostavené z 11 rámcových tematických celkov. Charakteristika obsahových celkov stručne predstavuje základný tematický rámec výchovy a vzdelávania. Učebné osnovy obsahujú : aktivity MŠ, výkonové a obsahové štandardy, výkonové úrovne a denné výkonové štandardy. Na základe hlbšieho poznania charakteristiky jednotlivých vzdelávacích oblastí, ako aj poznania vzdelávacích štandardov si učiteľka volí vhodné metódy, stratégie, formy a prostriedky pre plánovanú výchovno-vzdelávaciu činnosť. Ich výber a uplatňovanie je právom každého pedagogického zamestnanca.

Vytvorili sme učebné osnovy, ktoré tvora **4 obsahové celky**: jeseň, zima, jar a leto.

**Obsah tematických celkov tvorí:**

1.Zoznamujeme sa pod dúhou

2.Jeseň pani bohatá,

3.Cestujeme,

4.Zimné radovánky,

5.Rastieme zdravo,

6.Predmety okolo nás,

7.Z rozprávky do rozprávky,

8.Jarné záhrady,

9. Kvitnúci máj,

10. Mesiac dúhy.

11.Letné radovánky.

|  |  |
| --- | --- |
| **Jazyk a komunikácia** | |
| Silné stránky | Slabé stránky |
| Väčšina detí aktívne a spontánne nadväzuje rečový kontakt s rovesníkmi, učiteľkami, personálom. Spontánne reagujú na neverbálne signály, udržiavajú očný kontakt, dodržiavajú základné pravidlá vedenia dialógu. Hlasitosť prispôsobujú danej situácii.  Deti sa snažili správne vysloviť všetky hlásky a hláskové skupiny, formulovať gramaticky správne vety. Vedeli odpovedať na otázky vyplývajúce z textu, reprodukovali obsah, dokázali predvídať dej.  Obsahy a zážitky z čítania vedeli vyjadriť vo výtvarných, dramatických, hudobno- pohybových činnostiach.  Vedeli vysvetliť rozdiel medzi fiktývnymi a skutočnými príbehmi zo života.  Radi si prezerali knihy, podľa ilustrácie vedeli porozprávať dej, použili výrazy autor, strana, spisovateľ.  Poznajú niektoré písmená abecedy, vedia vyčleniť začiatočnú hlásku slova, vytlieskať slová na slabiky.  Pri kreslení a grafomotorických činnostiach sedia vzpriamene a ceruzku držia správne, primerane ju tlačia. | Niektoré deti potrebovalo logopedickú starostlivosť. U niektorých detí sa prejaví, že ťažko porozumejú spisovnej podobe jazyka. Najmä u detí z dvojjazyčného domáceho prostredia. Nedokázali vysvetliť prenesený význam jednoduchých slovných spojení.  Ťažko rozpoznali rýmy v básničkách. |

|  |  |
| --- | --- |
| **Matematika a práca s informáciami** | |
| Silné stránky | Slabé stránky |
| Každé dieťa vedelo vymenovať postupne čísla od 1 do 10 , väčšina aj od náhodného čísla v numerickej postupnosti.  Vedeli vytvoriť skupinu predmetov s daným počtom, určili pre dve skupiny kde je viac, menej, rovnaký počet predmetov.  Opísali polohu predmetu podľa slov a slovných spojení hore, dole, vpredu, vzadu, nad, pod, za, medzi, po.  Určili a pomenovali guľu, kocku, valec.  Vedeli identifikovať kruh, štvorec, obdĺžnik, trojuholník. Vedeli znázorniť kresbou aj ich podobu.  Dokázali sa pohybovať podľa pokynov v štvorcovej sieti.  Využívali čiarový pohyb na spájanie bodov, riešili bludiská.  Dokázali pokračovať vo vytvorenej postupnosti predmetov alebo nakreslených obrázkov, opísali pravidlo postupnosti.  Vedeli rozhodnúť, či daný objekt má alebo nemá danú vlastnosť.  Roztriedili objekty v skupine podľa určenej vlastnosti- farba, tvar, veľkosť.  Ovládali základy práce s digitálnou technikou – s počítačom, s interaktívnou tabulou. | Niektorí majú mierne ťažkosti pri operáciách a to jednoduchým počtom pridať, odoberať.  Bez zisťovania počtu predmetov nevedeli niektorí rozdeliť predmety na dve alebo tri rovnaké skupinky s rovnakým počtom.  Pre niektorých robil pre nich problém odhadom porovnať dva predmety podľa veľkosti určeného rozmeru. |

|  |  |
| --- | --- |
| Človek a príroda | |
| Silné stránky | Slabé stránky |
| Väčšina detí vedia rozprávať o prírodných reáliách okolia, triediť prírodné reálie podľa rôznych identifikovaných znakov.  Uvedomujú si zmeny v prírode počas roka.  Opíšu Zem ako súčasť vesmíru. |  |

|  |  |
| --- | --- |
| **Človek a spoločnosť** | |
| Silné stránky | Slabé stránky |
| Deti správne opíšu režim dňa, plynule rozprávajú o svojich záľubách.  Vedia koľko majú rokov, poznajú ročné obdobia.  Opíšu interiér a exteriér materskej školy a iných známych budov, známe trasy.  Dodržiavajú pravidlá cestnej premávky, poznajú ich nebezpečenstvá, druhy dopravných prostriedkov, značiek.  Poznajú najznámejšie prírodné krásy našej vlasti, rozpoznajú štátne symboly, hymnu.  Vymenujú niektoré historické významné lokálne objekty .  Poznajú dominanty Fiľakova, hlavného mesta.  Vedia vymenovať členov rodiny.  Predstavia sa celým menom, poznajú mená spolužiakov, učiteliek.  Vedia si zvoliť vhodný pozdrav, používajú prosbu, poďakovanie, ospravedlnenie vzhľadom na aktuálnu situáciu.  Rešpektujú dohodnuté pravidlá spoločensky prijateľného správania. Správali sa ohľaduplne k deťom a dospelým.  Identifikovali pozitívne a negatívne ľudské vlastnosti, opísali aktuálne emócie, vhodné a nevhodné správanie.  Radi obdarili iných.  Poznali svoje práva aj povinnosti, nenásilne riešili konflikty, odmietali nevhodné správanie a kontakt s neznámou osobou. | Niektoré deti mali ťažkosti pri použití pojmov včera, dnes, zajtra.  Nevedia povedať mesiac svojho narodenia.  Ťažšie sa orientujú v časových vzťahoch týždňa, mesiaca.  Robí im problém identifikovať príbuzenské vzťahy.  Niektorým sa ťažko spolupracovalo v skupinových činnostiach.  Niekedy sa nechceli podeliť o hračky. |

|  |  |
| --- | --- |
| **Človek a svet práce** | |
| Silné stránky | Slabé stránky |
| Vymenujú rôzne prírodné materiály, vhodne ich využili a spracovali pri tvorbe.  Chápali technický náčrt ako návod pre vytvorenie predmetov.  Vedeli pracovať podľa návrhu, jednoduchého kresleného postupu, pomenovali výsledok, účel ich tvorby manipulovali s nástrojmi, náradím, s drobnými predmetmi a s rôznym materiálom. | Niektorí nepoznali tradičné remeslá a  pracovnú náplň niektorých vybraných profesií. |

|  |  |
| --- | --- |
| **Umenie a kultúra** | |
| Silné stránky | Slabé stránky |
| Vokálne rytmizovali niektoré riekanky, vedeli vytvoriť k nim rytmický, inštrumentálny sprievod. Využili pritom hudobné nástroje Orffovho inštrumentára.  Dodržiavali intonáciu a rytmus pri speve detských pesničiek.  Aktívne počúvali hudobné skladby, zážitky z počúvania vedeli vyjadriť pohybom, verbálne aj inými dramatickými prostriedkami. Vedeli vyjadrili charakter piesne s kultivovaným pohybom, využili jednoduché tanečné kroky, vedeli si zapamätať choreografie tančekov.  Kreatívne modelovali figúrky z modelovacej hmoty.  Pomenovali základné farby a ich odtiene. Prostredníctvom farieb vyjadrovali svoje pocity.  Hravo experimentovali s farbami, využívali rôzne maliarske techniky. | Väčšina detí potrebovalo pomoc pri strihaní, spájaní časti obrázkov lepením.  Niektoré deti nevedeli nakresliť ľudskú postavu veku primerane. |

|  |  |
| --- | --- |
| Zdravie a pohyb | |
| Silné stránky | Slabé stránky |
| Bezproblémovo ovládali správnu techniku chôdze, behu, ,skoku, skok znožmo, skok cez prekážky.  Vedia vykonať základné polohy a postoje, akrobatické cviky podľa pokynov a ukážky učiteľky.  Spoločne s učiteľkou vedeli uviesť prečo je pohyb dôležitý pre zdravie.  Všetky deti majú osvojené základné hygienické návyky a základné sebaobslužné činnosti. | Niektoré deti mali ťažkosti s dlhšou turistickou prechádzkou, s hádzaním, chytaním, podávaním lopty. |

**Komunikácia v štátnom jazyku v triedach s VJM**

|  |  |
| --- | --- |
| **Silné stránky**   * reagujú slovne na otázky * komunikujú používaním celej vety, menšie deti jednoslovne odpovedajú * osvojili si jednoduché pesničky, riekanky, básničky, PV k ročným obdobiam a k aktuálnym témam * predstavia sa menom a priezviskom * pomenujú členov rodiny, miesto svojho bydliska * vedia pozdraviť * počítajú od 6-10 * pomenujú niektoré ovocie,   časti tela, dopravné prostriedky, kvety, zvieratá, predmety okolo nás   * zapamätajú a prednášajú krátke literárne útvary | **Slabé stránky**   * niektoré deti sa zatiaľ ešte nezapájali do aktivít * väčšina detí nevedia pomenovať základné farby, niektoré geometrické tvary * niektoré deti nevedia reagovať na pokyny * niektoré 5-6 ročné deti nedokážu uplatniť aktívnu slovnú zásobu vzhľadom na obsahový kontext |

**Informácie o počte detí so špeciálnymi výchovno-vzdelávacími potrebami (§ 2 ods.2a)**

Materská škola v školskom roku 2020-2021 nemala evidované deti so špeciálnymi výchovno-vzdelávacími potrebami.

**Informácie o počtoch prijatých detí od školského roka, v ktorom sa správa spracúva. (§ 2 ods.2b)**

Materská škola prijala od školského roka 2021/22 (v ktorom sa správa spracúva) 64 detí. Nevyhovených žiadostí: 0

**Informácie o finančnom zabezpečení výchovno-vzdelávacej činnosti školy. (§ 2 ods.5a)**

Na čiastočnú úhradu nákladov spojených s hmotným zabezpečením materskej školy prispieval zákonný zástupca, ktorý má voči dieťaťu vyživovaciu povinnosť podľa Všeobecne záväzného nariadenia mesta (VZN) Fiľakovo o určení príspevkov od zákonných zástupcov detí na čiastočnú úhradu výdavkov v materských školách vo výške :8,00 €/ mesačne v súlade s § 28 ods. 3 školského zákona. (Výnimku majú deti 1 rok pred vstupom do ZŠ a deti v hmotnej núdzi).

**Za obdobie v roku 2020 (01 -12/2020) bolo odvedených na účet mesta (OTP) : 4 252,00 €**

**Za obdobie v roku 2021 (01-02-03-06-07-08-09-/2021) bolo odvedených na účet mesta (OTP): 4 048,00 €**

**Aktuálny rozpočet na rok 2020 a 2021 pre MŠ**

|  |  |  |  |
| --- | --- | --- | --- |
| **Položka** | **Druh výdavku** | **2020** | **2021** |
| 611 | Mzdy | 201 190 | 250 400 |
| 625 | Odvody | 72 800 | 90 100 |
| 631 | Cestovné | 40 | 40 |
| 632 | Energie | 12 000 | 10 050 |
| 633 | Materiál | 5 050 | 13 000 |
| 635 | Údržba | 660 | 660 |
| 637 | Služby | 8 750 | 8 750 |
| 642 | Bežné transfery | 1 500 | 4 600 |
|  | **Spolu:** | **302 490** | **377 600** |

**Aktuálny rozpočet na rok 2020 a 2021 pre ŠJ**

|  |  |  |  |
| --- | --- | --- | --- |
| **Položka** | **Druh výdavku** | **2020** | **2021** |
| 611 | Mzdy | 38 050 | 40 400 |
| 625 | Odvody | 9 815 | 14 400 |
| 627 | Príspevok do DDP |  | 400 |
| 632 | Energie | 14 060 | 10 000 |
| 633 | Materiál | 29 570 | 26 680 |
| 635 | Údržba | 760 | 3 500 |
| 637 | Služby | 2 670 | 4 820 |
| 642 | Bežné transfery | 2 050 | 4 500 |
|  | **Spolu:** | **99 160** | **104 900** |

**Finančné prostriedky získané od zákonných zástupcov dieťaťa formou rodičovských príspevkov za I.polrok a za II.polrok šk.r.:2020-2021 ( schválených na plenárnom rodičovskom združení) :**

| **Názov prímu** | **Príjmy** | **Názov výdavku** | **Výdavky** |
| --- | --- | --- | --- |
| Rodič.príspevky za triedy s VJS,VJM | 1.polrok  **613,0 €**  2.polrok  **613,00 €** | Podujatia, Mikuláš.balíčky,pomôcky, divadielka pre deti,  Hračky, pomôcky Rozlúčka predškolákov bez rodičov– darčeky, | 1.polrok  **613,00 €**  2.polrok  **613,00 €** |
| **SPOLU:** | **1 226 €** | **SPOLU:** | **1 226 €** |

**Iné  materiálne prostriedky od zákonných zástupcov**

* + hygienické potreby od rodičov (hyg. balíček pre deti) 1x za šk.rok

**Informácie o spolupráci školy s rodičmi detí alebo s inými fyzickými osobami, ktoré majú deti zverené do osobnej starostlivosti alebo do pestúnskej starostlivosti na základe rozhodnutia súdu (§2 odst. 5c)**

V materskej škole pôsobí Rodičovské združenie pri Materskej škole – Óvoda na Daxnerovej ul. vo Fiľakove. Rodičia boli oboznámení so školským poriadkom, s usmernením v prípade nepredvídaných okolností, akou je prerušenie prevádzky materskej školy napr. z dôvodu pandémie V priebehu školského roka boli rodičia informovaní o rôznych aktualitách prostredníctvom oznamov v šatniach,  vo vstupných chodbách a individuálnych rozhovorov učiteliek s rodičmi ako aj na webovej stránke našej školy alebo FB stránke MŠ. Pre rodičov budúcich prvákov sme zabezpečili aj konzultácie so psychológom a učiteľkami základných škôl. Vzťahy s rodičmi sú dobré a otvorené. Rodičia spolupracujú hlavne pri organizovaní triednych podujatí a často sa podieľajú aj na mimoškolských aktivitách. Pomáhajú pri úpravách dvora, prispievajú sponzorskou činnosťou ako aj morálnou podporou.

Materská škola spolupracuje s Detským domovom v Lučenci, odkiaľ našu materskú školu navštevovalo 1 dieťa.

**Iné skutočnosti, ktoré sú pre materskú školu podstatné (§2 odst. 5d)**

**Ciele, ktoré si materská škola určila v koncepčnom zámere rozvoja školy a vyhodnotenie ich plnenia**

Materská škola vychádza z vízie, ktorá je nasledovná: „Vzdelávacie aktivity v materskej škole realizovať pre úsmev a radosť našich detí, ktorá prerastá do cieľov:

**„Vytvoriť školu rodinného typu“ a vnášať do vzdelávacích aktivít prvky environmentálnej výchovy vrátane zdravého životného štýlu, pestovať ľudové tradície a zdokonaľovať digitálne technológie ,IKT.**

Tento hlavný cieľ plníme na našej MŠ špecifickými cieľmi, ktoré sú zakotvené v Pláne práce školy a sú špecifické, merateľné, ambiciózne, reálne a terminované (SMART):

- agenda MŠ sa vedie elektronicky vrátane hl. dokumentu MŠ– triednej knihy,

-v školskom roku 2020-21 sme vytvorili pre rodičov možnosť poradenskej činnosti,

-sprostredkovali sme odbornú pomoc s odborníkmi (detský psychológ, klinický logopéd, detský pediater),

-nadaným deťom v speve, športe ,hudobnej a vo výtvarnej činnosti sme sa venovali individuálnou činnosťou,

-nadané deti školu reprezentovali na rôznych súťažiach v speve a vo výtvarných súťažiach ,

-pri práci s projektami je najúspešnejší projekt ERASMUS +, ktorý pokračuje už druhou etapou a je zameraný hlavne na pestovanie ľudových tradícií v oblasti rozprávok (Aranyhajszál meseprojekt – Zlatovláska rozprávkový projekt)-počas pandémie COVID 19 bol projekt dočasne pozastavený, ale teraz je už v záverečnej fáze,

-všetky deti predškolského veku vedieme vo zvýšenej miere k športovým činnostiam a snažíme sa všemožne k odstráneniu obezity u detí,

-rozvíjali sme pred čitateľskú gramotnosť detí -hlavne zážitkovým učením,

-„Deň otvorených dverí“ pre verejnosť pred zápisom detí do MŠ kvôli pandemicekj situácie nebol zrealizovaný, zápis prebiehal elektronickou formou ale aj osobne s dodržaním prísnych bezpečnostných a hygienických podmienok,

-zriadenú webovú stránku našej školy pravidelne aktualizujeme, pravidelne informujeme rodičov a verejnosť o našich aktivitách a aktualitách ako aj na FB stránke MŠ,

-zaraďovali sme do vzdelávacích aktivít zážitkové učenie realizovaním týždenných aktivít podľa aktuálnosti tém zo ŠkVP - Dúha,

-otužovali sme deti v každom poveternostnom počasí a ročnom období,

-zriadili sme kútiky živej prírody v triedach,

-v spolupráci s občianskymi združeniami mesta Fiľakovo sa spolupodieľame na rôznych aktivitách v meste Fiľakovo ktoré napomáhajú pestovať ľudové tradície nášho regiónu, ale počas pandémie z dôvodu COVID 19 boli v tomto šk. roku obmedzené.

-zabezpečovali sme spoluprácu aj s rôznymi inými inštitúciami (Základné školy v meste Fiľakovo, ZUŠ, Dom dôchodcov - Nezábudka, MsKS, Mestská knižnica, Geopark, Dom Matice slovenskej, Maďarský dom, Mestské hradné múzeum...)

-vytvorili sme ďalšie možnosti na vzdelávacie aktivity prostredníctvom interaktívnej tabule , počítačom a s multifunkčným zariadením v ďalších dvoch triedach –zapojení sme sa do projektu Digi škola, materská škola vlastní 3 interaktívne tabule,

- s časti sa nám podarilo vytvoriť mobilné dopravné ihrisko na školskom dvore ku ktorému máme zakúpených množstvo učebných pomôcok s dopravnou tematikou (vrátane dopravných značiek, semaforov, detských kolobežiek, odrážadiel a bicyklov) prostredníctvom ktorých uskutočňujeme na školskom dvore pravidelne dopravnú výchovu detí zážitkovým učením.

**Psychohygienické podmienky výchova a vzdelávania**

V materskej škole pri organizácii vzdelávacích aktivít rešpektujeme vekové osobitosti našich detí. Nadaným deťom, deťom zdravotne oslabeným a deťom s pokračovaním predprimárneho vzdelávania sa venujeme individuálne a máme pre nich vypracovaný individuálny vzdelávací program. Snažíme sa účelne usporiadať činnosti, ktoré sa týkajú životosprávy a ďalších činností, ktoré zabezpečujú plynulý globálny rozvoj dieťaťa. Venujeme sa programu proti obezite detí. Poskytujeme deťom priestor pre pokojný, bezpečný,  zmysluplný, aktívny a tvorivý pobyt v materskej škole.

Denný poriadok obsahuje nasledovné organizačné formy dňa: hry a hrové činnosti, pohybové a relaxačné cvičenia, pobyt vonku, odpočinok, činnosti zabezpečujúce životosprávu, výchovno-vzdelávacie aktivity. Každá organizačná forma bola zameraná na integrované realizovanie tematických okruhov, vzdelávacích oblastí a štandardov ŠkVP - Dúha.

V každej organizačnej forme denného poriadku sme rešpektovali : zásady osobitostí predprimárneho vzdelávania, metódy predprimárneho vzdelávania.

Každá organizačná forma denného poriadku obsahovala:činnosti detí, konkrétne vzdelávacie a metodické postupy.

Obsahom organizačných foriem dňa v MŠ boli činnosti dieťaťa a spoločné činnosti učiteľky a dieťaťa. Pri striedaní denných činností sme rešpektovali: pravidelnosť, dôslednosť, optimálny biorytmus, bezstresové prostredie.

V dennom poriadku sme kládli dôraz na starostlivosť o zdravie detí ako aj zabezpečenie ich nevyhnutných potrieb.

**Materská škola spolupracovala s nasledovnými inštitúciami:**

* Zriaďovateľ – MsÚ a Školský úrad pri MsÚ vo Fiľakove.
* Základná škola L.Mocsáryho– konzultácie s učiteľkami 1. ročníkov, návšteva v ZŠ pred zápisom do 1. ročníka, prednáška pre rodičov budúcich prvákov.
* Základná škola 63/A s VJS na Farskej lúke - návšteva detí v ZŠ, návšteva detí ZŠ v MŠ, spoločné stretnutia detí na školskom dvore školy, konzultácie pedagogických zamestnancov vzájomne MŠ a ZŠ.
* Základná škola Koháryho – Mládežnícka ul. vo Fiľakove - návšteva detí v ZŠ, spoločné stretnutia detí ZŠ a MŠ otvorená hodina, konzultácie pedagogických zamestnancov vzájomne MŠ a ZŠ.
* Základná škola – Školská ul. - konzultácie s učiteľkami 1. ročníkov, návšteva v ZŠ pred zápisom do 1. ročníka.
* ZUŠ vo Fiľakove - návšteva školy.
* Centrum PPPa P v Lučenci – depistáž detí pred vstupom do ZŠ, integrácia detí, individuálna depistáž detí .
* Logopéd – Zupko Mária.
* Rada školy pri materskej škole.
* Rodičovské združenie pri materskej škole.
* Metodické združenie pri MŠ Daxnerova ul.
* OZ PRO GAUIDIO
* VPS vo Fiľakove.
* Maďarský dom
* Dom Matice slovenskej
* Hradné múzeum.
* Geopark.
* MsKS vo Fiľakove.
* Mestská polícia.
* PZ vo Fiľakove.
* Mestská knižnica
* Legato K.F.T – Eger : Projekt Erasmus+